Pokok Durian Dah Tua, Cuba Buat Cantuman Dewasa 2 Tahun Dah Berbuah

Akhir-akhir ini harga durian melambung tinggi. Ini disebabkan oleh permintaan yang tinggi namun penghasilannya masih rendah. Permintaan yang secara tiba-tiba menjadi tinggi ini disebabkan oleh durian mula dieksport ke luar negara.

Sedar akan kehendak dan keperluan ini, ramai yang mengambil keputusan untuk menanam sendiri durian. Tapi kalau tanam durian dari anaknya, lambat pula untuk mendapat hasil. Bagi anda yang telah mempunyai dusun durian atau ada yang saja suka-suka ingin menanam durian, anda digalakkan untuk melakukan cantuman dewasa atau kahwin pokok dewasa.

Apa faedah cantuman dewasa?

1. Memulihkan pokok dewasa yang tidak produktif
2. Menghasilkan varieti yang lebih berkualiti dan mendapat permintaan
3. Hasil boleh di tuai dalam tempoh 2-3 tahun berbanding dari anak pokok yang memerlukan tempoh matang sahaja 5 tahun.
4. Tidak memerlukan penanaman semula
5. Kos minimum dan jimat

Nak tahu macam mana cara untuk buat cantuman dewasa pokok durian, boleh tengok video yang di sediakan

Kalau di pasar tu tengok sayur-sayur berdaun geram je. Nak-nak yang baru sampai dari ladang. Tapi kalau tengok sayur yang kita tanam sendiri kenapa tak menjadi sangat macam yang di pasar tu ye. Ada beberapa faktor sebenarnya yang menyubang kepada bentuk fizikal sayur berdaun macam tu. Faktor yang paling utama, sudah pasti pembajaan. Kalau di ladang sayur tu, Sudah pasti baja dan racun kimia digunakan secara berleluasa. Sebab tu, tanamannya sentiasa cantik tanpa sebarang serangan serangga dan daunnya lebar.

Bahan-bahan:
1Kg Timun
200g Gula merah
2 Liter air tanpa klorin

Cara-cara:
1. Masukkan gula merah dan air di dalam beaks kedap udara. Kacau sehingga gula tadi larut sepenuhnya
2. potong timun menjadi saiz-saiz kecil atau dadukan
3. Masukkan timun didalam beaks bancuhan gula tadi dan gaul rata
4. Tutup bekas tadi ketat dan diperap selama 20 hari
5. Selepas 20 hari, tapiskan hampas timun tadi dan taburkan ia sebagai baja. Manakala pati MOL timun disimpan di dalam botol kedap udara

Cara guna:
Bancuh 1 liter pati MOL timun bersama 20 liter air tanpa klorin. Jadikan bancuhan air tadi sebagai semburan pada sayuran berdaun setiap 7 hari sekali

Sumber: Sara saad

Ruang tamu umpama ‘jantung’ kediaman, ini tip supaya ruang jadi lebih selesa. Apabila memasuki ruang tamu yang direka dengan penuh ketelitian, mudah saja untuk tetamu merasakan aura kesempurnaan yang tersemadi dalam ruang berkenaan. Saiz dan rekabentuk sofa yang menarik dan selesa, pencahayaan yang mendamaikan serta keempukan kusyen membuatkan ruang tamu sebagai tempat yang ideal untuk beristirehat sambil melakukan aktiviti harian dengan aman.

Ibarat sebuah poster filem yang diterjemah dengan baik, ruang tamu yang dihias cantik sekali gus akan menjadi daya menarik utama buat sesebuah kediaman. Tetamu secara spontan akan membayangkan ruang-ruang lain yang mungkin sama menarik dan mewah.

Setiap perincian yang diberi perhatian akan mendatangkan hasil sempurna tetapi ini merupakan cabaran yang kadangkala sukar untuk dizahirkan. Pereka dalaman atau tuan rumah perlu berhati-hati memilih dan menyuai padan perabot di ruang tamu.

Begitu juga dengan warna cat dinding serta aksesori pelengkap yang diletakkan perlu lah seiring dengan konsep dan gaya ruang. Ingat, setiap butir perincian akan mempengaruhi rupa keseluruhan ruang tamu anda.

Bagi mendapatkan ruang tamu impian anda mungkin tidak semudah yang disangkakan, jadi IMPIANA telah mengumpulkan beberapa kesilapan major yang patut anda elak agar anda dapat menikmati ruang baru tanpa sebarang cela.

MEMILIH SOFA YANG SALAH

Semua orang setuju, sebuah ruang tamu yang sempurna bemula dari pemilihan sofa yang tepat. Ramai pemilik yang tdak mahu menggantikan sofa apabila mengubahsuai kediaman. Alasan mereka, sofa masih nampak elok ataupun sofa tersebut masih baru lagi dibeli. Apa yang mereka tidak tahu ialah, dengan mengekalkan sofa lama itu, mereka tidak akan dapat ruang tamu yang mereka inginkan. Jadi, bertolak ansur lah dan fikir sedalam-dalamnya sebelum membeli sofa untuk diletakkan di ruang tamu anda.

Selain itu, keselesaan sofa juga merupakan salah satu kunci bagi mendapatkan ruang tamu yang sempurna. Saiz, ketinggi dan material sofa perlulah seiring dan besepadanan dengan ruang yang ada. Jangan tergesa-gesa membeli sof atanpa mempertimbangkan faktor-faktor penting tersebut. Bagi mengelakkan memilih sofa yang salah, beli sesuatu yang simple dan mudah. Jauhi sofa dengan detailing yang keterlaluan kerana sofa sebegini sukar untuk digayakan dan perlu selalu diganti.

MEMBELI KARPET YANG TERLALU KECIL

Menurut pakar, salah satu kesalahan biasa yang paling tidak patut dilakukan adalah membeli permaidani atau karpet dengan saiz yang salah. Perkara yang nampak remeh dan amat mudah dielak tetapi masih ramai lagi yang seperti tidak hirau jika ruang tamu mereka dihiasi dengan karpet lebih kecil daripada sepatutnya. Pastikan saiz ruang tamu dan tolong jauhi karpet kecil yang langsung tidak sesuai untuk ruang tamu anda.

SUSUN ATUR YANG TIDAK SESUAI

Walaupun anda rasa sofa yang ditolak rapat ke dinding mengadap TV akan nampak menarik, tetapi sebenarnya ia tidak semudah yang disangka. Anda perlu letakkan lebih effort dan pemerhatian untuk mendapatkan ruang tamu idaman. Adalah penting untuk mempertimbangkan dan membuat perbincangan menyeluruh lebih-lebih lagi jika ruang yang ada terhad dan sempit.

MELETAKKAN TELEVISYEN DI RUANG TAMU

Kebanyakan kediaman sekarang mesti dilengkapi sekurang-kurangnya sebuah TV. Dan tempat yan gpaling senang untuk diletakkan ialah di ruang tamu. Tetapi hal ini tidak seharusnya terjadi kerana anda tidak semestinya WAJIB meletakkan TV jika tiada keperluan. Dengan ini, anda boleh meletakkan perabot yang lebih bermakna seperti rak buku atau meja konsol pada ruang yang kosong tersebut.

KESILAPAN KETIKA MENGGANTUNG LUKISAN DINDING

Lukisan yang digantung pada dinding menggambarkan kesungguhan anda dalam menghias ruang tamu. Jika ia diletakkan pada pada ketinggian yang tidak sesuai, selain menyakitkan mata, ia juga membuat tetamu fikir yang anda tidak kisah tentang penampilan ruang. Kerana perbuatan tersebut nampak seperti tidak ikhlas dan sambil lewa. Ruang juga akan kelihatan pelik dan tidak menyakinkan.

Bilik mandi adalah salah satu tempat yang paling penting dalam rumah kita. Jika tidak ada tempat mandi, bagaimana kita hendak membersihkan diri dan membuang segala kekotoran yang ada dalam diri kita. Salah satu tempat yang penting dalam bilik mandi adalah tandas duduk yang kita sering membuang hadas kecil dan hadas besar ataupun orang lama-lama panggil Jamban. Tetapi, zaman dahulu, jamban hanyalah mencangkuk dan ia kadang-kadang memberi risiko yang tinggi seperti terjatuh sebab licin atau warga emas yang tidak mampu tamping lutut mereka untuk mencangkung. Oleh kerana itu, tandas duduk adalah solusi yang telah dicipta pada zaman kini dan kalau kita lihat juga, pada sekarang, bermacam-macam bentuk dan jenis tandas duduk telah dicipta demi keselesaan orang ramai. Jadi, di sini saya akan memberi beberapa cadangan tandas duduk yang anda boleh ada di rumah anda.

American Standart (Amstad) Flexio One Piece Toilet

Tandas duduk jenis begini memiliki tempat duduk yang bergaya. Produk ini dicipta dalam gaya minimalis dan sesuai untuk kegunaan domestik dan perniagaan, selaras dengan gaya American Standard tradisional. Peranti ini selain mempunyai reka bentuk asas, turut memberikan keselesaan kepada pelanggannya. Supaya anda dan keluarga boleh menjalankan perniagaan anda di tandas tanpa diganggu. Almari ini bertujuan untuk boleh diakses oleh pelbagai pengguna, termasuk golongan muda, warga emas dan orang kurang upaya. Tambahan pula, lekukan pada tandas direka bentuk dengan mengambil kira ergonomik, jadi ia lebih menyenangkan untuk badan dan tidak menyebabkan kesakitan.

TOTO CW 421 J

Anda inginkan tempat duduk tandas yang selesa, tetapi anda tidak dapat mencari tempat duduk tandas yang sesuai di bilik mandi kecil anda? Ia bukan satu isu kerana anda boleh mencari tandas yang sesuai untuk bilik mandi kecil. Toto CW 421 J ialah jenama tandas yang baik dan sesuai untuk dipilih. Saiz tandas ini agak minimalis jika dibandingkan dengan tandas lain, dan ia hampir separuh saiz tandas lain. Akibatnya, tandas ini tidak akan mengambil banyak ruang di bilik mandi anda dan masih akan meninggalkan ruang untuk barangan lain. Kebanyakkan tandas duduk di Malaysia adalah jenis seperti ini. Jadi, tidak perlu ragu-ragu lagi untuk memilihnya.

Konklusinya, tandas duduk ini amatlah penting dan banyak fungsinya. Cuma kita sahaja yang perlu pandai mencari dan pastikan kita memilihnya dengan betul dan selesa untuk diletakkan dalam rumah kita.


Selain Kaedah Penanaman Yang Salah, Ini Mungkin Penyebab Rumput Di Laman Anda Tidak Menjadi

17 Kesilapan Semasa Tanam Rumput

Saranan: Lakukan semburan secara sistematik bukan secara rambang

Saranan:

Saranan: Masa terbaik meracun ialah pada jam 10 pagi – 2 petang.

Saranan: Sila ikut jadual sukatan mengikut jenis rumpai.

Saranan: Lakukanlah semburan kedua atau ketiga (jika perlu) andai semburan pertama gagal.

Saranan: Lakukan kerja pembersihan secepat mungkin.

Saranan: Ratakan tanah bagi menjamin air tidak bertakung.

Saranan : Pasir sungai sangat perlu sebagai asas leveling dan saliran air baik.

Saranan : Tanah perlu dimampatkan untuk kuatkan struktur tanah

Saranan : Jangan lupa . Ia sangat mustahak untuk neutralkan tanah berasid atau beralkali.

Saranan : Gunakan kaedah penanaman close turfing

Saranan : Beli rumput gred A atau berkualiti. Memang sedikit mahal tetapi berbaloi.

Saranan : Gunakan baja N:P:K= 15:15:15

Saranan : Siram tanah bagi melembutkan media tanaman

Saranan : Padatkan rumput dengan cara manual (memijak) atau menggunakan mesin.

Sunway Sanctuary, sebuah kediaman persaraan warga emas terkemuka di Malaysia oleh Sunway Healthcare Group kini telah pun dibuka. Untuk maklumat anda, ia telah dibangunkan bagi bertujuan untuk memenuhi permintaan yang sedang meningkat dari komuniti warga emas yang berkemampuan di Kuala Lumpur, kediaman mewah yang unik ini adalah khusus untuk pesara dan pra-pesara yang aktif agar mereka dapat menikmati penjagaan premium yang menyeluruh dari segi gaya hidup, kesihatan dan kesejahteraan mereka.

Pusat penjagaan Sunway Sanctuary, residen hanya perlu membayar yuran bulanan untuk menikmati semua kelengkapan sedia ada berbanding daripada membeli harta persaraan dan terikat dengan komitmen jangka panjang.

Sunway Sanctuary merupakan sebuah kediaman berservis penuh dengan 235 studio serba lengkap, suite perkhidmatan dengan pilihan satu atau dua bilik tidur yang direka berdasarkan enam teras utama, setiap satu bertujuan untuk menyediakan pengalaman hidup yang luar biasa. Ini termasuk lokasi yang strategik dalam bandar bersepadu, di mana pelbagai perkhidmatan dan kemudahan boleh didapati dalam jarak berjalan kaki. Pembangunan ini juga mengutamakan kesejahteraan holistik, dengan tumpuan yang seimbang untuk memupuk minda, badan dan jiwa.

Residen boleh menikmati pelbagai pengalaman yang dirancang rapi seperti bengkel rekreasi, lawatan dan sambutan perayaan yang memupuk persahabatan baru. Sunway Sanctuary menampilkan kemudahan yang disusunkan khas untuk kecergasan, kesihatan dan pengisian masa lapang, memastikan residen mempunyai segala yang mereka perlukan untuk gaya hidup yang sihat dan aktif. Kehidupan yang elegan terjamin melalui reka bentuk dalaman menarik yang menekankan keselesaan, keselamatan dan kemudahan akses.

Akhir sekali, Sunway Sanctuary dihubungkan terus ke Pusat Perubatan Sunway yang terkenal, menyediakan residen dengan akses mudah kepada perkhidmatan penjagaan kesihatan yang berkualiti.

Selain itu, kawasan dengan keluasan 100,000 kaki persegi turut disediakan bagi kemudahan kesihatan dan gaya hidup untuk dinikmati oleh residen. Ini termasuk kolam renang infiniti air panas masin, dan dek tinjauan dengan pemandangan Sunway City Kuala Lumpur yang menakjubkan, gimnasium terkini untuk penggemar aktiviti kecergasan, teres luar untuk yoga dan meditasi, perpustakaan dengan ruang kerja bersama, bilik permainan, pawagam, bilik karaoke, restoran serta bilik mesyuarat dan bilik majlis untuk acara peribadi atau aktiviti komuniti.

Dibandingkan dengan konsep rumah jagaan (nursing homes) yang sedia ada, Sunway Sanctuary ialah sebuah pembangunan moden, direka khusus untuk warga emas yang aktif serta menawarkan perkhidmatan peribadi yang disesuaikan dengan keperluan individu. Jurulatih professional tersedia untuk melakukan sesi senaman kecergasan dan memberikan bantuan dengan keperluan dan tugas harian, supaya residen dapat mengekalkan kebebasan mereka dan menikmati gaya hidup sempurna.

Sunway Sanctuary juga menawarkan perkhidmatan pengangkutan untuk kemudahan residen yang ingin melihat kawasan sekeliling. Selain itu, perkhidmatan pengurusan dan perancangan acara juga disediakan untuk majlis-majlis khas, membolehkan residen menyambut majlis keraian bersama keluarga dan rakan-rakan dengan penuh gaya.
Sebagai tumpuan kepada kesejahteraan holistik, kemudahan ini turut menganjurkan program dalaman di mana setiap residen akan mempunyai akses kepada penyelaras kesihatan peribadi untuk pendekatan yang lebih disasarkan dan disesuaikan dengan gaya hidup mereka. Pakej kesihatan eksklusif juga ditawarkan kepada warga emas yang berumur 55 tahun ke atas, termasuk warga Malaysia, ekspatriat dan pelancong asing.

Selain itu, Sunway Sanctuary juga menempatkan sebuah pusat kesihatan dengan kakitangan yang berkelayakan untuk menyediakan pemeriksaan kesihatan asas, ujian darah, pemantauan tetap dan nasihat pemakanan dan diet. Bagi kes yang lebih serius, residen akan dirujuk ke Pusat Perubatan Sunway yang terletak bersebelahan dengan Sunway Sanctuary.

Sunway Sanctuary kini sedia untuk menerima tempahan dan menawarkan pakej Penginapan Pesara (Retirement Staycation) bagi memberi peluang untuk mereka yang berminat merasai gaya hidup Sunway Sanctuary sebelum membuat komitmen jangka panjang. Ia adalah cara yang baik untuk mengalami pengalaman komuniti dan menilai sama ada ia sesuai dengan gaya hidup yang diinginkan.

Pakej yang ditawarkan termasuk kemudahan naik taraf bilik, makanan harian, perkhidmatan pengemasan bilik, akses kepada kemudahan kesihatan dan aktiviti rekreasi dan riadah.

Untuk mengetahui lebih lanjut tentang Sunway Sanctuary serta perkhidmatan uniknya, jadualkan lawatan anda di +6019 313 0061.

Mengemas dan mencuci kediaman kebiasaanya dilakukan paling tidak seminggu sekali secara menyeluruh. Tapi, ramai tak sedar dalam mengemas rumah tu ada banyak kesalahan yang telah anda lakukan. Yang menyedikhan, segala keringat telah dikeluarkan untuk meamstikan kediaman kelihatan bersih dan rapi tetapi tak berapa menjadi dan ia sia-sia. Jadi, cuba perhatikan 5 kesalaha yang anda mungkin kerap anda lakukan ketika mengemas kediaman.

Cuaca terik memang waktu terbaik melakuakn sebarang kerja-kerja mencuci seperti pakaian, lantai, kereta dan sebagainya. Namun tidak bagi tingkap. Ia akan menyebabkan sabun atau bahan pencuci yang digunakan untuk membersihkan tingkap cepat kering dan meninggalkan kesan.

Sebaiknya cuci tingkap anda ketika cucaca sedikit sejuk atau redup. Kalau dah terdesak sangat, terpaksa juga lakukan cucian diwaktu panas terik. anda digalak menggunakan squeege berbanding kain untuk mencuci tingkap dengan cepat dan mudah

Satu lagi kesilapan yang kerap tetapi penting dilakukan kebanyakkan orang adalah dengan tidak meamkai sarung tangan ketika mencuci

Anda mudah terdedah kepada bahan kimia yang terkandung di dalam bahan pencuci jika tidak menggunakan sarung tangan. Hal ini mengundang masalah iritasi atau mungkin lebih teruk. Tambahan, dengan menggunakan sarung tangan dapat mencegah anda dari terdedah keapda bahan-bahan tajam

Apa gunanya bekas penyimanan berus kalau tak boleh letak kan? Bukan tak boleh guna, tapi jangan simpan terus berus yang masih basah. Ini kerana kondisi basah atau lembap hanya akan mengundang bakteria yang akhirnya menyebabkan berus dan bekas simpanan menjadi kotor

Banyak kali dah impiana pesan. Untuk elak habuk atau debu dari berterbangan dan menajdikan ruang kediaman anda lebih cepat berhabuk, perlu lakukan cucian atau mengemas dari bahagian paling atas dan membawa ke lantai. Jika sebaliknya, ia hanya memanatkan anda keana perlu melakukan 2 kali kerja

Mengemas menggunakan bulu ayam untuk meyingkirkan habuk adalah mitos semata-mata. Sebenarnya alat ini tidak membantu anda membersihkan kediaman malah mengotorkan lagi apabila habuk yang disapu berterbangan bebas semula di dalam udara

Sebaiknya, gunakan kain microfiber yang dibasahkan sedikit untuk menyingkirkan habuk yang melekat pada permukaan perabot


DIY Backsplash Dapur Dari Kertas Hiasan Dinding

Kebiasaanya, jubin menjadi pilihan sebagai kemasan dinding di bahagian belakang tempat masak atau “backsplash”. Ini kerana permukaan material tersebut mudah untuk dicuci dan tahan lasak. Tambahan, terdapat pelbagai pilihan reka bentuk jubin yang menarik sesuai dijadikan sebagai “backsplash”.

Namun tidak bagi wanita ini. Kediaman yang baru didiami bahagian dapur memasak tidak dilengkapi dengan “backsplash”. Oleh itu, bagi memastikan dinding putihnya tidak kotor dengan percikan makanan ketika memasak pemilik telah melakukan sedikit ubahsuai tanpa perlu kerja-kerja yang terlalu berat seperti menyimin dan memecahkah dinding. Namun hasilnya, Pilihan waran dan corak yang disuai padan sebagai “backsplash” menjadi sebuah “statment piece” di ruang dapur.

Bahan-bahan:
Wallpaper mengikut saiz dan ruang “backsplash” yang ingin disediakan
Cermin kaca tahan panas
Papan lapis
bolt dan nut

Cara-cara:

Kehadiran tikus di dalam kediaman terutamanya di bahagian dapur sebenarnya bukan lah sesuatu perkara yang kecil. Ia bukan sahaja menjadi punca berlakunya banyak kerosakan, malah ia mengundang ancaman penyakit bawaan tikus. Cegah tikus.

Ramai memilih untuk menggunakan racun bagi memusnahkan dan cegah tikus di dalam kediaman. Namun ia mengundang bahaya terutamanya jika anda mempunyai anak yang masih kecil dan juga haiwan peliharaan. Tambahan, jika tikus yang memakan racun tadi mati dalam rumah, ia sukar dikesan dan menyebabkan bau bangkai yang teruk.

Apa kata anda cari alternatif yang lebih ramah atau selamat untuk isi rumah. Tapi, sebelum itu perkara utama yang perlu diselesaikan. Terlebih dahulu pastikan rumah sentiasa bersih dan pastikan sumber-sumbar makanan yang mudah menarik perhatian tikus untuk hadir di dalam kediaman dimusnahkan.

Bahan-bahan:

2 sudu makan minyak jarak atau castor oil
6 sudu makan cecair pencuci pinggan
1 sudu sos cili
1 labu bawang putih

Cara-cara:

1. Cincang halus bawang putih atau boleh ditumbuk
2. campurkan semua bahan cecair bersama bawang putih di dalam satu bekas dan kacau rata
3. Tapiskan larutan dan masukkan ke dalam botol semburan
4. Semburkan campuran pada lubang atau laluan tikus dan mana-mana kawasan yang berpotensi menjadi perhatian tikus seperti kabinet dapur

Lakukan semburan organik pencegah tikus 1 kali seminggu atau lebih kerap ketika musim hujan

Selain semburan organik dari minyak jarak, anda juga boleh tanam tanaman yang mempunyai aroma yang tidak digemari oleh tikus. Ataranya tanaman yang mempunyai aroma tidak digemari tikus adalah seperti daun peppermint dan sage.

Selain itu juga, anda boleh menggunakan minyak pati peppermint atau sage sebagai ganti. Apa yang anda perlu lakukan adalah titiskan minyak pati pappermint atau sage pada bebola kapas dan letakkan di laluan tikus

Yang duduk rumah bersaiz kompak, Penyediaan ruang simpanan sangat kritikal. Selagi ada dinding yang kosong, sebolehnya nak digunakan sabagai tempat simpanan. Kalau rumah sendiri tak apa. Boleh tebuk dinding untuk buat kabinet dinding atau rak terbuka.

Tapi yang menyewa, memang terang-terang pemilik tak bagi paku atau tebuk dinding melaikan dibernarkan. Tapi, Mohd Hafizallah Ariffin ada idea lebih bijak bina tingkat untuk ruang simpanan atas mesin basuh tanpa perlu tebuk dinding dengan hanya menggunakan paip PVC

1. Penyambung ‘L’ pipe pvc – RM 0.47 sebiji(beli di kedai mr.d.i.y)
(2 biji x 0.47 = RM 0.94)
2. Penyambung ‘T’ pipe pvc – rm0.66 sebiji(beli di kedai mr.d.i.y)
(12 biji x 0.66 = RM 7.92)
3. Siku ‘L’ besi – RM 2.00 sepeket(beli di ledai eco)
4. Papan – RM 8.00(kalau tak silap) sepapan(beli di ikea)
(2 papan × 8.00 = RM 16.00)
5. Batang pipe pvc – RM 1.51 sebatang(beli di kedai mr.d.i.y)
(8 batang × 1.51 = RM 12.08)

Papan itu boleh cari tempat lain kalau ade tempat yang lagi murah dan kualiti yang baik….
Siku ‘L’ saya lekatkan dengan skru di penyambung pvc untuk lebih kukuh dan berkeyakinan.

Sambungan yang lain mesti guna gam untuk pvc punye bile semua ukuran da cantik dan memenuhi citarasa.

Sekian Terima Kasih, Selamat Mencuba

Rata-rata rakyat Malaysia pernah mengalami atau mengenali seseorang yang pernah berhadapan dengan masalah anai-anai di kediaman mereka. Selain memberi ancaman terhadap struktur bangunan, masalah serangga perosak ini juga dilihat amat serius sehingga boleh menyebabkan kecederaan bahkan kematian. Mengikut berita, seorang pelajar perempuan jatuh dan kakinya tersekat apabila dia terpijak papan lantai yang telah reput akibat masalah anai-anai. Bahaya juga boleh timbul sekiranya anai-anai memakan bumbung menyebabkan risiko runtuh.

Disebabkan oleh sifat anai-anai yang makan rumah anda secara senyap, mereka sering ditemui hanya setelah kerosakan yang teruk telah dilakukan. Jangan tunggu lagi dan basmikan anai-anai sebelum terlambat!

1. Garam Dapur

Campurkan air garam dengan tembakau. Biarkan sekurang-kurangnya 24 jam. Sebelum disemburkan ke tempat yang berkemungkinan diserang anai-anai. Anda juga boleh menaburkan sahaja garam di sarang anai-anai. Walaubagaimanapun cara ini dianggap kurang efektif kerana garam hanya membasmi dibahagian permukaan sahaja.

2. Tembakau

Untuk kesan yang lebih efektif berbanding garam, anda boleh gunakan sahaja tembakau Campurkan dengan air lalu dibiarkan lebih kurang 12 jam agar tembakau larut sepenuhnya. Kemudian, semburkan air larutan tembakau itu pada kayu yang diserang dan juga sarang anai-anai.

3. Air Cucian Beras

Ramai yang tidak tahu air pertama daripada basuhan beras dapat mencegah anai-anai kerana ianya pekat. Anai-anai kurang gemar bau pekat beras ini. Siramkan atau sembur sahaja air bilasan beras tersebut pada sarang.

4. Air Kapur Sirih

Air kapur sirih ini sangat-sangat efektif untuk membasmi anai-anai . Ini kerana air kapur bersifat hangat dan tidak disukai anai-anai kerana ia memiliki kulit yang tipis dan lembut. Oleh itu, siramkan air kapur sirih ke kayu yang diserang dan juga sarangnya.

5. Minyak Tanah + Serai

Caranya cukup mudah iaitu semburkan minyak tanah di kayu yang telah diserang anai-anai dan juga semburkan di sarang-sarang anai-anai ini. Untuk kesan yang lebih optimum, tambahkan minyak serai dengan campuran minyak tanah.


10 Ciri Yang Digunakan Dalam Hiasan Dalaman Scandinavian Yang Perlu Tahu

Scandinavian Interior Design ini adalah rekabentuk hiasan dalaman rumah yang popular di negara-negara Eropah merangkumi negara Denmark, Norway dan Sweden. Yang menariknya tentang gaya hiasan ini, ia sebenarnya sangat popular digunakan dalam kebanyakkan dekorasi atau hiasan interior yang anda lihat pada hari ini.

Mengetahui sedikit sebanyak tentang gaya hiasan Scandinavian Interior Design, ini 10 ciri-ciri utama yang selalu digunakan.

1. Tiada Penggunaan Permaidani

Mereka tidak menggunakan karpet/permaidani, sebaliknya hanya berlantaikan kayu sahaja.

2. Cahaya dan Penyesuaian Warna

Musim sejuk sangat panjang bagi orang-orang Skandinavia, mereka lebih gemar memilih warna putih. Ini membantu ruang kelihatan cerah dan mewujudkan suasana lebih tenang.

3. Pemilihan Kayu

Kebanyakkan lantai dan dinding orang Skandinavia diperbuat daripada kayu. Selaras dengan tema mereka, kayu yang digunakan biasanya merupakan kayu ringan seperti pokok bic dan pinus.

4. Garisan

Penggunaan garisan, biasanya tidak terlalu ketara. Ia berfungsi untuk mewujudkan suasana yang lebih moden dan kelihatan tersusun.

5. Kemas dan tidak serabut

Secara tradisional, kebanyakkan rumah orang Skandinavia sangat kecil, jadi mereka menghadkan penggunan perabot dalam rumah mereka. Gunakan apa yang perlu sahaja. Konsep yang sama digunakan dalam dekorasi minimalis.

6. Penataan Lebih Ringkas

Hiasan ringkas. Kebanyakkan dinding rumah mereka kosong, kalau ada pun hanya satu atau dua perkara sahaja. Contohnya bingkai gambar. Ini mengelekkan dari kelihatan membosankan.

7. Hiasan Minimal dan Praktikal

Orang- orang Scandinavians juga gemar menyimpan benda-benda ringkas dan praktikal.

8. Cahaya semula jadi

Membiarkan sebanyak mungkin cahaya masuk ke dalam rumah, sebab itu mereka menghadkan pengguna perabot di dalam rumah. Rumah nampak lebih cerah dan terang.

9. Tumbuhan hijau

Untuk membantu menghidupkan ruang dan membawa masuk udara segar, pokok-pokok hijau juga merupakan salah satu hiasan yang digunakan dalam rumah mereka.

10. Selesa

Bukan sahaja menggunakan apa yang perlu sahaja, malah mereka mengutamakan keselesaan dalam setiap perkara yang digunakan.

Jika dahulu televisyen  kita didatangkan dengan kaki dan badan seumpama peti. Kini tdak lagi malah ruang tamu telah disediakan tempat untuk televisyen Bahkan di pasaran banyak juga kabinet – kabinet yang menempatkan televisyen, direka khas agar mampu menempatkan segala bagai keperluan menonton.

Selalunya kita diberi jarak dalam lima kaki dari sinar televisyen dan aras paling ideal adalah apabila anda duduk,  anda selaras dengan ketinggian titik tumpu peti televisyen tersebut. Jadi anda tidaklah perlu mendongak, lebih selesa menonton dan tidak mengganggu pandangan.

Paling menarik adalah pereka menyediakan dinding yang cukup luas khas untuk menempatkan televisyen dan aksesori lain. Ini termasukla koleksi peribadi, bahan bacaan dan lain-lain. Dinding juga direka berbeza dan diberi kemasan berlainan.Umpama kereta lumba, kabinet dan dinding diberi tumpuan khas agar mampu bertindak sebagai satu nilai estetika pada ruang.

Selalunya di datangkan dalam lima hingga tujuh kaki lebar bagi sebuah kabinet sedia ada atau bina dalam. Dan ketinggian boleh mencecah ke tujuh kaki tinggi. Jadi anda boleh melaras di mana kedudukan televisyen dan sebagainya selaras dengan keselesaan anda.

Di samping memenuhi keperluan tuan rumah yang mahukan segalanya lebih tersusun rapi, adanya kabinet seumpama ini, ia mempercepatkan kerja anda. Malah ruang kediaman juga nampak hebat dan eksklusif. Barulah segalanya terancang dengan rapi dengan kemas. simple-simple je di IMPIANA.

Di Malaysia banyak projek perumahan yang dijalankan berbentuk rumah teres semi-D, pangsapuri, kondominium dan banglow. Masih lagi relevan untuk dikatakan projek rumah jenis townhouse atau rumah bandar sudah banyak dibangunkan di negara ini dan disebabkan itu, IMPIANA kurang mendedahkan kepada umum dekorasi rumah jenis townhouse ini.

Sebelum kita pergi lebih mendalam tentang rumah townhouse dan trik dekorasinya, adalah molek untuk kita mengenalpasti ciri-cirinya terdahulu kerana ramai yang keliru rumah townhouse dengan rumah teres kerana fizikalnya yang dibina seakan sebiji rumah teres kerana dalam lot dan bumbung yang sama

Ciri-ciri am

Rumah townhouse kelihatan seperti sebiji rumah teres. Sebenarnya ia merupakan sebiji rumah yang dibahagi kepada dua pemilik atau unit kediaman.  Setiap unit mempunyai akses sendiri. walaupun kelihatan dalam lot yang sama, bagi pemilik yang unit nya terletak di bahagian atas mempunyai pintu masuk dan tangga sendir. Ia bagi mengelak gangguan pemilik unit atas kepada kediaman dibahagian bawah.

Kebanyakkan unit townhouse yang dibina mempunyai plan lantai yang memanjang ke belakang. Di Malaysia, terdapat dua jenis townhouse iaitu pembinaan secara tiga tingkat serta dua tingkat. Jenis tiga tingkat membuatkan pemiliknya berkongsi sebanyak 1 1/2 tingkat yang mana tingkat bawah mempunyai ruang tamu, dapur dan bilik tidur manakala di sebelah atas pula adalah bilik tidur utama dan beberapa lagi bilik tidur. Manakala jenis dua tingkat dibina dalam satu tingkat yang mana tangga tambahan menjadi laluan untuk pemilik unit di sebelah atas.

Townhouse 2 tingkat dengan 2unit (setiap unit mempunyai keluasan ruang satu tingkat)

Townhouse 3 tingkat untuk 2 unit (setiap unit mempunyai keluasan ruang 1 1/2 tingkat)

Tips deko rumah bandar

Rumah townhouse selalunya dikenali dengan fizikal yang memanjang, jadi segala perancangan deko kediaman sebegini opitumum dan dirancang baik. Untuk memastikan setiap keperluan aktiviti mendapat ruangnya yang tersendiri, penyediaan partition perlu dilakukan.

Jika sudah memanjang, anda perlukan partition. Disini ianya bermaksud sempadan di antara ruang yang memisahkan antara seksyen dalam kediaman. Contohnya, jika balkoni anda terletak di sebelah hadapan, secara automatiknya, ruangan disebelahnya adalah ruang tamu, sempadankan ia dengan meja makan kerana pasti seksyen seterusnya adalah dapur dan terus ke bilik tidur belakang.

Trik lain berbentuk partition adalah dengan meletakkan tiang sebagai ilusi yang bertindak sebagai pembahagi di antara seksyen. Anda boleh meletakkan tiang sebagai pembahagi di antara ruang tamu dan makan. Ilusi sebegini berupaya membuatkan kediaman yang memanjang kelihatan luas dan lapang.

Selain itu, penggunaan dan pemilihan rona cat juga memainkan peranan yang penting. Jika ruang kediaman townhouse anda kecil dan kekurangan tingkap untuk pencahayaan di waktu siang, sebaiknya gunakan warna-warna yang cerah. Antara warna yang paling mudah untuk dipadankan adalah putih, kelabu cair dan sebagainya

Akhir sekali, rumah jenis ini sangat sesuai untuk golongan muda tidak kira masih bujang atau berkahwin. Purata harga jualannya sekitar RM400K kebawah, tetapi bergantung kepada harga pasaran semasa. Kapasitinya terdiri daripada 3 bilik tidur dan 2 bilik air disertai dengan balkoni.

Ramai pemilik yang berhasrat untuk menyewakan rumah mereka tapi ragu-ragu kerana susah nak percayakan orang lain. Lebih lebih lagi sekarang banyak yang heboh tentang penyewa yang tidak bertanggungjawab menghancurkan harta benda pemilik kemudian hilang tanpa jejak. Sedih dan peritnya hati bila dah amanahkan rumah pada penyewa tapi itu balasan yang mereka beri. Sudah lah sewa bulanan tidak dibayar, rumah pula jadi tunggang terbalik gara gara ‘penyewa dari neraka’ ini. Pemilik juga perlu menanggung kerugian fizikal yang banyak untuk membaik pulik rumah.

Jadi, buat anda yang trauma mendengar cerita ngeri penyewa-penyewa ini, ada satu lagi cara boleh anda lakukan untuk memastikan anda boleh terus mendapat income melalui rumah yang tidak anda diami. Tukarkan rumah anda menjadi homestay yang boleh disewakan mengikut hari dan sudah tentunya ianya lebih mudah untuk diselenggara.

Menurut Encik Nordin Mohd Salleh, pangsapuri 900 kaki persegi ini pernah didiaminya sebelum dijadikan homestay kerana berpindah ke destinasi yang berhampiran degan tempat kerja beliau dan isteri. Unit ini sebenarnya merupakan pejabat jualan kediaman kawasan tersebut, jadi pintu masuknya agak berbeza dan istimewa.

Berpandukan konsep moden kontemporari, pemilik telah memilih warna putih, hitam serta merah membuatkan ruang tampak elegant. Ruang tamu hanya diisi dengan perabot yang betul betul perlu sahaja kerana pemilik tidak mahu trafik laluan terganggu. Kediaman beliau juga dihiasi dengan tumbuhan hijau yang diletakkan di pintu masuk supaya homestay ini nampak lebih menarik dan tenang.

Menurut penyampai radio ini lagi, beliau mahu pangsapuri miliknya ini memberi keselesaan kepada bakal penyewa. Biarpun ruang kecil, tetapi jika pandai menghias dengan berani dan terarah maka rumah tersebut akan tetap nampak menarik. Perancangan juga penting untuk memastikan kediaman tidak nampak serabut. Setiap orang berhak memiliki rumah idaman tidak mengira apa saiz, besar atau kecil.


Nak Dapur Wangi Macam Kedai Perfume, Ikut Tip Mudah Ini

Dapur merupakan tempat untuk menyediakan serta menyimpan berbagai bahan makanan. Oleh itu, akan terdapat berbagai aroma di dapur, bermula dari aroma sedap hasil masakan atau bau yang kurang menyenangkan dari beberapa bahan atau sisa masakan. Antara bahan makanan yang sering menimbulkan bau adalah ikan, bawang, tapai, durian dan masih banyak lagi.

Memakai pewangi ruang jenis semburan boleh menimbulkan rasa takut kerana bahan kimia yang terkandung di dalam pewangi boleh mencemari bahan makanan yang banyak terdapat di dapur. Jika pewangi jenis gel pula tidak tahan lama. Oleh itu, IMPIANA ingin berikan anda tips menghilangkan bau kurang menyenangkan di dapur menggunakan bahan alami sekaligus menjimatkan duit poket anda.

KOPI HILANGKAN BAU AMIS

Bagi anda yang gemar membancuh kopi di rumah pasti ruang dapur anda tidak ada masalah dengan bau. Kajian telah dibuat oleh para saintis, aroma yang dikeluarkan dari kopi mampu meneutralkan bau sekelilingnya. Jadi apa yang harus anda lakukan adalah, bancuh kopi di saat bau yang kurang menyenangkan hadir di dapur anda.

BAKING SODA HILANGKAN BAU SINKI

Sinki seringkali mengeluarkan bau yang tak sedap. Ada cara mudah untuk menghilangkan bau itu. Bersihkan sinki anda dengan sabun pencuci pinggan, kemudian bilas. Tuang setengah sudu baking soda ke dalam sinki dan lubang sinki, biarkan selama satu jam. Setelah itu, bilas sinki anda dengan air panas.

ARANG HILANGKAN BAU TEMPAT SAMPAH

Jika anda meletakkan tempat sampah di dapur, pasti akan ada bau yang kurang sedap akan muncul. Untuk mengatasinya, letakkan beberapa potong arang pada tempat sampah tersebut. Tapi anda haurs diingatkan, jangan lupa untuk membuang sampah secara teratur. Lakukan pada malam hari setelah aktiviti dapur selesai.

KULIT LIMAU & LEMON BUAT DAPUR WANGI

Ingin dapur beraroma wangi dengan bahan alami? Mudah saja, rebus kulit limau atau lemon dengan 1/2 gelas air. Aroma segar alami yang dikeluarkan jeruk dan lemon tersebut akan membuat dapur anda menjadi segar. Atau, anda juga boleh meletakkan kulit limau atau lemon di dalam microwave selama kurang lebih lima minit.

Menggosok baju bukan lah sesuatu aktiviti yang menarik untuk di lakukan. SIAPA SETUJU? Namun, ia antara perkara wajib nak-nak jika si suami yang memang pakaiannya baju kemeja dan di tambah lagi dengan baju sekolah anak-anak. Kalau setakat iron sahaja tak apa, ini ada yang jenis cerewet nak line tegak lah, bucu tajam dan sebagainya. Sebab tu, kalau tugas menggosok mak-mak di hujung minggu boleh makana masa lebih satu jam.

Namun dengan trik yang disenaraikan ini, tugas menggosok mak-mak lebih mudah dan cepat. Tak perlulah sampai berjeruk ketiak menggosok baju. Antara yang boleh dipraktikkan adalah;

1. Pastikan setiap kali cucian akhir baju, masukkan pelembut pakaian. Nanti bila nak gosok, pakaian jadi lebih lembut dan mudah
2. Gantung atau hanger terus pakaian yang telah di cuci. Lebih baik, anda jemur dengan menggunakan hanger. Ia mambantu mengurangkan kedutan pada pakaian
3. Letak lapisan aluminium foil di bawah alas papan gosok. Aluminium foil tadi akan memantulkan semula haba yang diterima dari seterika. Ini secara tidak langsung menjadikan ke dua-dua bahagian pakaian anda digosok serentak
4. Jangan gosok secara membulat ia akan merosakkan tekstur fabrik anda.
5. Bila menggosok sesuatu yang bersaiz besar seperti langsir dan alas meja, letak dua biji kerusi di bahagian hadapan iron board anda. Tarik bahagian yang telah siap digosok untuk digantung terus pada kerusi
6. Alas permukaan fabrik anda dengan kain nipis seperti napkin atau kain cotton untuk menggosok fabrik jenis sensitif dan mengelakkan kesan kekuningan selepas di gosok. Hal ini biasa berlaku pada pakaian satin berwarna putih

7. Gosok fabrik jenis tebal seperti baju kemeja di bahagian dalam terlebih dahulu. Kemudian baru bahagian luar.
8. Mulakan menggosok dengan pakaian yang tidak memerlukan haba yang tinggi dan fabrik lembut seperti sutera dan satin. Ia mampu mengelak masalah anda salah suhu ketika menggosok. Jika tidak, pakaian anda mudah terbakar
9. Gosok bahagian kolar, cuffs tangan dan hems terlebih dulu untuk mengelak bahagian tersebut berkedut ketika menggosok bahagian lain

10. Lap atau cuci permukaan seterika anda setiap kalai selesai di gunakan. Ia mampu mengelak wujudnya permukaan hangus atau kekuningan pada seterika yang boleh memberi kesen kepada fabrik anda kelak

Kebersihan sesebuah kediaman tidak sepatutnya dipandang remeh. Ini kerana, terdapat pelbagai aspek yang dipengaruhi oleh tahap kebersihan rumah. Ia juga secara tidak langsung dapat mencerminkan identiti pemilik dengan mempamerkan kekemasan dan kebersihan kediaman mereka.

Seseorang yang tidak menitikberatkan tentang kebersihan kediaman sudah tentunya akan dipandang sebagai seorang yang pemalas atau pengotor. Jadi, buatlah pilihan yang bijak dan elakkan daripada tergolong dalam kelompok pemilik yang tidak mementingkan aspek kebersihan kediaman.

Kali ini IMPIANA kongsikan 4 petua yang mudah dibuat untuk kediaman sentiasa dalam keadaan bersih dan segar.

1. Buang habuk melekat pada perabot
Bahan-Bahan:
1 penutup pelembut fabrik
10 cawan air

Caranya mudah. Bancuh kedua bahan ini hingga sebati kemudian lapkan pada semua perabot kesayangan anda.
Cara ini buat perabot tidak mudah lekat habuk malah rumah juga berbau lebih harum.

2. Kilatkan Lantai Rumah
Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa sebaliknya cuba cara ini sekarang.
Bahan-Bahan:
1 penutup pencuci lantai
Cuka
Air panas

Mulakan dengan menyapu sampah terlebih dahulu hingga sampah dan habuk dibersihkan. Satukan kesemua bahan di atas dan mulakan mengemop pada lantai. Hasilnya lantai lebih licin dan berkilat seperti baru menukar jubin. Kena cuba!

3. Wangikan Ruang Kediaman
Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.
Bahan-Bahan:
1 penutup pelembut fabrik
Cuka

Senang sahaja iaitu dgn mencampurkan kedua bahan ini dan semburkan pada seluruh rumah anda. Gabungan dua bahan ini memberi bau dan memperbaiki udara yang lebih bersih. Pastikan langsir & kesemua perabot berfabrik disembur dgn padu. Baunya tahan lebih lama. Paling penting wangi!

4. Segarkan Bilik Air
Bahan-Bahan:
1 sudu kecil teh soda bikarbonat
1 sudu teh cuka
1 cawan air

Satukan kesemua bahan ini dan masukkan ke dalam penyembur. Semburkan ke seluruh bilik air setiap hari. Hasilnya bilik air rasa lebih segar dan harum.

Bagi ibu yang bekerja, tugas memasak agak sukar untuk di lakukan saban hari. Lebih-lebih lagi bagi mereka yang tinggal di sekitar lembah kelang, pulang pukul 6, jam  7-8 baru sampai rumah akibat tersangkut di dalam kesesakkan jalan raya. Sampai-sampai, Anak-anak dah mula lapar. Nak tunggu si ibu masak, mungkin makan masa. Jawabnya penyelesaian mudah adalah makan di kedai. Jadinya tugas-tugas memasak hanya dapat dilakukan dengan selesa di hujung minggu. Baru lah seisi keluarga dapat di tambat dengan air tangan ibu.

Namun, bahan keperluan masakan perlu sentiasa ada stok. Kot-kot nanti terpulang awal atau adanya masa-masa kecemasan lain. Boleh lah si ibu masak. Tapi selalu proses memasak terhenti apabila stok yang disimpan terutamanya sayuran dan bawang yang disimpan rosak begitu sahaja. SAYANG NYA. Sebenarnya, ad acara nak elak bahan-bahan ini cepat rosak. Berikut adalah cara-caranya:

BAWANG

Nak dikupas awal, boleh lebam. Kalau dikisar dan simpan dalam peti sejuk pula nantu baunya lain macam pula. Jadi, cara terbaik untuk menyimpan bawang adalah dengan menyimpan di dalam bekas yang mempunyai aliran udara yang baik seperti bakul dan letakkan di Kawasan yang tiada pencahayaan.

Ada sesetengah ibu suka mengupas bawang siap-siap. Jadi bila nak masak, tak perlulah masa yang lama untuk diperntukkan bagi tujuan mengupas bawang. Untuk menyimpan bawang yang telah dikupas, Jangan buang bahagian hujung dan pangkal bawang. Ia mampu mengelak bawang dari terhidarat dan tercemar. Disamping itu juga, jangan cuci bawang sebelum disimpan

BERAS

Beras, adakanya walaupun baru di beli sudah mula rosak. Perosak utama beras adalah kutu beras. Selain disebabkan oleh beras yang dah lama, kondisi lembap boleh menyebabkan beras cepat rosak. Bagi mengatasi masalah ini, elak menggunkan bekas atau tangan yang basah ketika mengambil beras dari bekas simpanan.

Selin itu juga, bioleh letakkan daun pandan kering atau cili bagi mengelak kehadiran kutu beras. Apa pun, yang paling utama adalah pastikan bekas simpanan kedap udara.

HALIA, KUNYIT dan LENGKUAS

Halia kunyit dan lengkuas antara bahan yang jarang digunakan dalam masakkan. Tidak seperti bawang dan cili. Tapi nak beli, bukan boleh sikit-sikit. Jadi bila dah lam-lama, halia dan kunyit tadi boleh mengecut walaupun disimpan di dalam peti sejuk. Untuk menyimpan halia dan kunyit pastikan masa membeli, elak ambil bahagian yang telah di patahkan. Ia bertujuan mengelak halia dan kunyit tadi dari cepat kering.

Halia dan kunyit tadi boleh disimpan seperti mana anda menyimpan bawang yang belum dikupas tadi iaitu dengan menggunakan bakul dan simpan di dalam tempat yang tidak ditembus cahaya. Selain itu juga, boleh cuba simpan di dalam botol atau bekas makanan yang kedap udara dan disimpan di dalam peti sejuk

SAYURAN

Sayur berdaun yang paling sukar untuk disimpan. Kesegarannya biasa bertahan dalam tempoh seminggu sahaja. Bagi memastikan sayur yang disimpan tahan lebih lama, ia perlu dikelurkan dari plastik dan di balut dnegan surat khabar atau tisu tanpa perlu dicuci.

UBI KENTANG

Cara menyimpan ubi kentang supaya tahan lebih lama sama seperti menyimpan bawang. Namun, elakkan menyimpan bawang dan kentang dalam tempat yang sama. Ini kerana, bawang akan membebaskan gas yang akan menyebabkan kentang cepat rosak

TEPUNG

Dengan menggunkan bekas kedap udara dan kering, tepung yang disimpan boleh tahan selama 6 bulan selepas dibuka. Kebiasaanya, tepung rosak bukan lah isu utama tetapai masalah ukat tepung. Seperti beras, bekas tidak kedap dan lembap menyebabkan ulat tepung mudah wujud.

Jadi, untuk memastikan tepung tahan lama, gunakan bekas yang kedap dan kering, Masa mengguna pun, elak dari bercampur senduk atau sudu untuk menyeduk dan segera tutup dan jangan dibiarkan terbuka


6 Cara Bebaskan Dapur Anda Dari Bau Busuk

Ruangan dapur tidak wajar dipandang enteng kerana selain daripada menjadi tempat kita memasak, ianya juga berupaya menjadi ruangan sosial untuk mengeratkan hubungan antara keluarga.

Tetapi, bagaimana kalau dapur berbau busuk sehingga tetamu kita ingin lekas pulang?

Tidak perlu pening, IMPIANA menggariskan beberapa tip untuk memastikan dapur anda bebas dari segala bau busuk.

Ikuti tip ini.

Pertama sekali, anda perlu pastikan segala peralatan dapur anda dilap kering sebelum letakkan di dalam bekas atau digantung pada cangkuk. Anda bayangkan jika segala sudip dan senduk diletakkan secara menegak dalam bekas plastik dan airnya bertakung di dalam? Anda pasti tidak akan menggunakan lagi perkakas tersebut.

Kedua, jangan bertangguh untuk membuang sampah di tong atau bilik sampah yang disediakan oleh majlis bandaraya serta jawatankuasa penduduk. Mahukah anda bau isi perut ikan menyelubungi kediaman anda?

Pastikan anda mencuci bersih segala pinggan dan mangkuk yang telah kita gunakan sewaktu makan. Pasti anda tidak mahu tidur bersama aroma lauk basi dibiarkan semalaman. Jadi, masalah ini boleh diselesaikan dengan menyegerakan pencucian segala perkakas, kerana bau sahaja sudah cukup menyeksakan dan belum lagi dengan kehadiran lalat serta makhluk perosak yang lain.

Seterusnya, bezakan papan pemotong di rumah anda. Jangan campurkan papan pemotong daging dengan papan pemotong sayur dan  papan pemotong roti. Sewaktu mencuci, fokuskan cucian anda terhadap kesan potongan pisau kerana tanpa kita sedari, terdapat jutaan bakteria yang membiak di dalam ruang potongan kecil tersebut. Penulis akan memastikan untuk melalukan air panas kepada setiap papan pemotong untuk membunuh bakteria dari terus membiak.

Kelima, gunakan lilin aromaterapi sebaik sahaja anda selesai membersihkan dapur sebagai salah satu alternatif daripada menyembur pewangi malahan kaedah ini tempoh wanginya bertahan lebih lama dari semburan pewangi aerosol yang bersifat sementara. IMPIANA mencadangkan bauan serai atau lemon.

Akhir sekali, ganti atau cuci kain langsir yang menghiasi dapur anda. Ini amat penting kerana material yang digunakan untuk kain langsir ada yang nilon, polyester, dan kain cotton. Kain cotton meresap segala partikel halus masakan anda dan ianya berisiko tinggi untuk memerap bau yang akan membuatkan anda tidak selesa di kemudian hari. Selain itu, jika anda menggunakan sistem ventilasi udara, pastikan anda mengikut jadual servis berkala yang ditetapkan.

Beli rumah ‘second hand’ tak sama dengan beli rumah ‘undercon’ dengan pemaju. Proses yang perlu dijalani juga turut berbeza.Pembeli rumah ‘second hand’ perlu melakukan banyak proses pertukaran nama pada segala bil dan dokumen yang ada.

Ramai pembeli rumah ‘second hand’ terlepas pandang perkara-perkara penting yang perlu dilakukan lebih-lebih lagi si pembeli rumah pertama.Kebanyakan pembeli rumah ‘second hand’ ini beranggapan selepas selesai urusan beli rumah, sudah tidak perlu lakukan apa-apa lagi. Hanya tinggal nak masuk rumah sahaja.

Selepas urusan beli rumah ‘second hand’ pembeli perlu lakukan pertukaran nama pada 3 perkara ini :

1) Ini Penting! Tukar nama ada segala bil utiliti

Ramai pembeli terlupa dan terlepas pandang untuk menukar nama pada segala bil utiliti seperti bil elektrik, bil air, dan juga Indah Water.

Sepatutnya, setelah selesai sahaja urusan jual beli rumah ‘second hand’, pembeli perlu ke pejabat pembekal perkhidmatan utiliti seperti TNB, SBA, dan IWK untuk membuat pertukaran nama.

Ini bagi mengelakkan berlakunya kekeliruan apabila sampai bil dirumah, nama orang lain (nama penjual).

Untuk melakukan pertukaran nama pada bil utiliti, pembeli rumah boleh menggunakan dua cara ini :

A: Buka akaun baru

Pembeli rumah boleh buka akaun baru untuk bil utiliti tersebut dan perlu membayar wang deposit dengan jumlah bergantung kepada jenis rumah yang dibeli.

Setelah selesai proses pembukaan akaun baru, pemilik asal boleh lah membatalkan kesemua akaun lama. Tapi sebelum itu, sila pastikan pemilik asal rumah anda membayar segala tunggakan yang ada ya!

B: Sambung guna akaun pemilik lama

Pemilik baru boleh mengekalkan akaun lama pemilik lama, tapi hanya perlu lakukan pertukaran nama sajaja. Tetapi dalam kes ini, pemilik baru perlu memulangkan bayaran deposit bil utiliti kepada pemilik lama.

Ini kerana pemilik lama tidak akan terima deposit selagi tidak melakukan pembatalan akaun.

2) Jangan lupa tukar nama pada rekod cukai pintu

Ramai juga yang terlepas pandang untuk lakukan permohonan pertukaran cukai pintu.

Sebagai pemilik baru, anda perlu pergi ke Majlis Daerah atau Majlis Perbandaran untuk buat pertukaran nama dalam rekod cukai pintu.

Berikut merupakan senarai dokumen yang perlu disedikan untuk proses pertukaran nama ini:

• Salinan kad pengenalan

• Salinan SNP

• Salinan geran (yang telah dipindah milik kepada nama pemilik baru)

• Salinan cukai pintu terkini

Pembeli juga perlu buat bayaran caj perkhidmatan yang sepatutnya.

3) Tukar nama pada bil ‘maintenance’ dan caj servis

*Proses ini hanya tertakluk pada rumah berstrata sahaja.*

Pembeli perlu memaklumkan kepada bahagian ‘maintenance’/ JMB (Joint Management Body) bahawa anda adalah pemilik baru unit tersebut.

Proses ini dilakukan supaya pihak pengurusan dapat mengemaskini rekod pemilik baru dan segala bil penyelenggaraan dan caj servis akan dihantar kepada pemilik baru, iaitu anda!

Yang menjadi isu dalam proses ini ialah, siapakah yang bertanggungjawab untuk melakukannya?

Adakah penjual, pembeli, atau peguam?

Untuk pengetahuan, proses pertukaran nama ini adalah tanggungjawab pembeli. Cuma ada sesetengah peguam yang menawarkan servis ini sekali dengan urusan jual beli.

Sebenarnya proses ini bukanlah satu tugas wajib bagi seorang peguam. Sekiranya ada peguam yang menawarkan perkhidmatan ini, sudah tentu pembeli akan dikenakan caj yuran guaman.

Untuk kurang dan menjimatkan kos, pemilik rumah atau pembeli boleh melakukannya sendiri. Bukanlah satu proses yang rumit pon, Cuma kena luangkan masa sedikit untuk uruskannya.

Sekiranya pemilik baru atau pembeli rumah tidak melakukan proses pertukaran nama ini, dan ada pula tunggakan yang masih belum dijelaskan, pemilik asal akan dituntut oleh pihak atasan.

Jadi, penting juga untuk pemilik asal melakukan ‘follow up’ dan sahkan pertukaran nama dilakukan atau tidak.

Jangan pula apabila sudah dapat rumah, segala tanggungjawab dilupakan. Kesannya, diri sendiri yang perlu tanggung.

Artikel dari Gila Hartanah

Cuaca yang panas menyebabkan penggunaan penghawa dingin digunakan semaksimum yang mungkin. Selain penghawa dingin, tentulah banyak lagi barangan elektrik yang menggunakan tenaga elektrik. Keadaan ini menyebabkan bil elektrik anda setiap bulan akan bertambah berkali ganda.

Penggunaan tenaga solar sangatlah digalakkan kerana ia lebih mesra alam, bersih serta merupakan sumber tenaga alternatif yang tidak mencemarkan alam sekitar. Pemasangan panel solar adalah cara terbaik untuk rakyat menjana tenaga elektrik sendiri sekali gus menjimatkan wang.

Panel 9 Keping dah siap upgrade. Esok TNB akan baca meter. Lepas tu dah boleh supply power ke inverter/controller hibrid tu. Bateri baru jenis LiFePo 24V 200AH, tunggu delivery beberapa hari saja lagi, just guna malam untuk beberapa jam sahaja.

Saya masih gunakan bekalan TNB, cuma sasaran saya untuk reduce sebanyak mungkin supply dari TNB. Kalau nak guna 24jam solar, kos bateri akan jadi bebanan dan saka poket.
Saya bukan installer, saya bukan pakar, saya gemarkan DIY.

Saya beli sikit-sikit, belajar sendiri, buat sendiri. Just nak bagi motivasi & inspirasi kepada yg ada pasang angan-angan. Tips saya, beli sikit-sikit. Belajar dari bawah. Video pemasangan akan diupload ke channel saya (Arrazman Mydiy) kemudian….tunggu bateri sampai & test dulu lah.

Bagaimanapun sebelum anda mengambil keputusan untuk memasang panel solar, ketahui dahulu kelebihan dan kelemahan panel solar. Setiap sesuatu perkara itu pasti ada kelebihan dan juga kelemahan.

1. Bil elektrik lebih rendah

Walaupun kos pemasangan awal tak murah, rumah berkuasa solar akan menguntungkan anda dalam jangka masa panjang. Sebabnya, anda boleh menjimatkan sehingga 80% perbelanjaan elektrik bulanan anda!

2. Mengurangkan jejak karbon

Cahaya matahari sentiasa ada (kecuali kiamat la), tetapi minyak akan habis. Menggunakan tenaga solar di rumah bermaksud anda dapat mengurangkan pembebasan gas karbon. Selamatkan alam sekitar!

3. Potensi ROI dalam lima tahun

Walaupun harga panel dan kos pasang mahal, kos penyelenggaran rendah. Bukan hanya anda dapat untung balik dalam beberapa tahun, anda boleh jual lebihan kuasa menerusi sistem Net Metering. Panel solar juga akan meningkatkan nilai hartanah anda.

4. Guna insentif dan pembiayaan hijau

Banyak insentif dan pilihan pembiayaan bertujuan untuk mengurangkan beban bayaran pendahuluan pasang panel solar.

Misalnya, program U-Solar oleh UOB yang membantu anda bayar pakej solar untuk 12,18 atau 36 bulan dengan 0% kadar faedah menggunakan kad kredit UOB.

Walaupun insentif cukai solar masih kurang untuk hartanah kediaman, tapi untuk hartanah komersial ada banyak insentif menerusi Skim Pembiayaan Teknologi Hijau.

5. Boleh buat untung

Skim Net Metering (NEM) dan P2P disebut di atas adalah saluran jana keuntungan dengan menjual lebihan tenaga kepada TNB- jadi anda tak perlu pasang bateri simpanan yang mahal.

Kuota untuk NEM 3.0 adalah 100MW dan permohonan boleh dihantar kepada SEDA sehingga 31 Disember 2023.

1. Prosesnya agak rumit

Lepas pasang panel solar, anda tak boleh hanya goyang kaki. Untuk dapat kelebihan sepenuhnya dan jana ROI yang banyak, anda perlu buat kajian sendiri.

2. Jangan lupa aspek penyelenggaraan

Walaupun sistem panel solar tak perlukan penyelenggaran banyak, anda masih perlu pastikan pihak yang memasang memberikan jaminan kepada sistem yang anda pasang.
Ada syarikat yang hanya beri jaminan jika sistem itu dipasang oleh kakitangan mereka sahaja.

3. Tiada jaminan tempoh pulangan pelaburan

Memang akan ada anggaran masa bila anda boleh untung, tapi untuk mencapai ROI yang baik banyak perkara perlu dipertimbangkan.
Ini termasuklah keadaan cuaca, penggunaan tenaga rumah anda dan kemungkinan wujud kerosakan dalam sistem panel solar anda.

4. Hanya untung bila jual lebihan elektrik

Ramai orang Malaysia ingat yang pasang panel solar akan beri pendapatan pasif. Tapi perlu diingat yang skim NEM berdasarkan siapa hantar dulu sebab wujud kuota dan perlu dilihat sebagai kaedah untuk mengurangkan caj elektrik bukan untuk untung besar.

5. Bukan untuk semua benda

Waktu puncak tenaga solar diubah adalah ketika kebanyakan kita sedang bekerja di pejabat atau luar rumah. Maksudnya, tenaga konventional masih diperlukan kecuali anda ada bateri solar (yang kosnya boleh tahan tinggi).

Agak sukar untuk pastikan bilik anak anda sentiasa dalam keadaan kemas. Bila si ibu dah siapkan rutin mengemas, nanti mesti bersepah semua. Sana sini permainan bertaburan. Jadinya, tak tahan berapa jam pun bilik kemas, dah nak dikemas semula. Pasti ramai antara ibu yang mengeluh.

Takkan nak halang, sedangkan bermain itu merupakan salah satu proses pembelajaran anak-anak. Jadi apa kata, didik anak anda untuk mengemas bilik mereka sendiri. Mesti ramai yang akan kata, dah puas membebel tak berkemas. Sebenarnya, punca utama adalah didikkan kita. Jadi, untuk galakkan anak anda mengemas bilik mereka, ini perkara yang perlu anda lakukan:

1. Ajak anak kemas bersama
Wajibkan hujung minggu untuk aktiviti gotong royong mengemas bilik anak anda. Bila semua buat, baru lah aktiviti tu seronok. Maka secara tidak langsung, walaupun hari-hari lain bilik kelihatan bersepah, anak anda akan kemaskannya sendiri.

2. Sediakan bekas secukupnya
Langkah bijak untuk memudahkan barang anak anda tersimpan rapi adalah dengan menyediakan tong, baku, kotak atau sebagainya untuk memudahkan mereka menyimpan barang-barang yang telah digunakan. Disamping itu, bilik akan kelihatan kemas dan tersusun

3. Hadkan jumlah barang dalam bilik
Kanak-kanak tak perlukan perabot yang banyak perincian yang rumit. Termasuklah barang mainan mereka. Lebihkan ruang terbuka untuk untuk kanak-kanak lebih kreatif menghasilkan aktiviti mereka sendiri. Secara tidak langsung, teknik ini mampu mengurangkan kadar barang yang bersepah

4. Khususkan arahan
Selalu bila kita nak suruh si cilik mengemas barang permainan ini ayat akan digunakan “KEMAS BARANG ADIK”. Apa kata lepas ni kita lebih khususkan seperti ” KEMAS BARANG ADIK. MASUKKAN BALEK DALAM KOTAK. SUSUN ATAS RAK”. Barulah jelas arahan anda tu. Kalau setakat arahan rambang suruh kemas, mungkin bagi mereka apa yang telah mereka lakukan tu dah cukup kemas.

5. PUJIAN
Ini paling penting. Seperti yang disarankan oleh pakar-pakar, kerap memuji anak anda setiap kali mereka melakukan sesuatu yang baik. Jadi, selesai si adik mengemas, pujilah lah dengan benda-benda yang mereka suka. Cantik ke, Bijak ke dan sebagainya. Bukan dengan memberi reward.


Langkah Merawat Rumah Kayu Agar Sentiasa Cantik Dan Tahan Lebih Lama

Penggunaan kayu dalam struktur rumah sangat banyak dilihat tidak kira pada kediaman lama mahupun yang baru. Walaupun pada mulanya rumah kayu nampak kukuh, menarik dan klasik, perlu diingat bahawa sifat kayu boleh berubah bergantung pada faktor cuaca ataupun rapuh dimakan anai-anai. Jadi, pemilik rumah kayu haruslah lebih peka dan teliti menyelenggara kediamana masing-masing supaya tetap kekal utuh.

Ketika dalam proses merancang, pemilihan jenis kayu adalah hal yang paling penting kerana ia bakal mempengaruhi kos pembiayaan, penyelenggaraan dan kos baik pulih rumah yang ingin dibina kelak. Jenis-jenis kayu seperti kayu jati, kayu merbau, kayu meranti merah dan kayu cedar adalah antara spesis yang mejadi pilihan pengguna kerana sifat yang keras dan kukuh. Walaupun telah berjaya memilih jenis kayu yang sesuai, anda tetap perlu melakukan pemeliharaan supaya kayu struktur tersebut tetap kukuh dan tahan lebih lama.

Ada beberapa faktor yang boleh mempengaruhi kekuatan dan ketahanan rumah kayu, antaranya ;

Pengaruh Cuaca

Kayu yang lama terdedah kepada cuaca tidak menentu terumamanya kawasan yang beriklim lembab akan menyebabkan kayu cepat rosak dan mengembang kerana kayu boleh menyerap air dan sifat ini lama-kelamaan akan memudaratkan struktur rumah. Selain itu, jika dibiarkan tanpa rawatan, kayu yang terdedah kepada kelembapan juga boleh menjadi lapuk dan berbau hapak. Lebih parah lagi sekiranya udara mengandungi bakteria atau hama menjangkiti kayu dan membenarkan pembiakan lumut pada kayu yang terlindung dari cahaya matahari.

Serangan Serangga atau Haiwan Perosak

Lipas, tikus dan anai-anai adalah antara musuh utama kayu. Anai-anai contohnya, memang menyukai tempat gelap yang lembab dan tinggal dalam satu kumpulan yang besar. Saiznya yang halus menyukarkan lagi pemilik untuk menyedari yang rumah telah diserang perosak ini. Begitu juga dengan tikus yang akan menggigit kayu sehingga sudah berlubang, barulah tuan rumah sedar akan perbuatan makhluk perosak yang amat menyakitkan hati ini.

Beban Tanggungan

Bebanan yang tidak sesuai dengan ketahanan kayu akan menimbulkan kesulitan kelak apabila kayu sudah mula melengkung dan membengkok sehinggalah patah. Perkiraan ukuran dengan beban harus dilakukan dengan tepat dan teliti terutamanya untuk bahagian tiang ataupun rangka rumah.

Rawatan Sesuai Untuk Rumah Kayu

Rumah kayu sememangnya memerlukan penjagaan yang amat rapi dan akan mengambil masa yang lama serta belanja yang banyak. Tetapi sekiranya dilakukan dengan kerap dan betul, banyak yang dapat dijimatkan. Jadi ikuti tips penjagaan dibawah agar rumah kayu anda kekal cantik dan kuat.

Rawatan Rutin :

Rawatan Berkala :

Rawatan berkala atau bermusim perlu dilakukan bagi mengelakkan kerosakan major yang akan menggugat keutuhan rumah kayu. Jadi pastikan anda lakukan perkara-perkara ini apabila tiba waktunya. Panggil golongan profesional yang lebih arif jika anda tidak pasti cara yang betul untuk proses penyelenggaraan ini.

Bau haruman semulajadi bisa membangkitkan rasa harmoni dan nyaman di kediaman sepanjang masa. Aura bunga-bungaan yang harum mewangi bukan sahaja menjadi kegemaran buat para wanita dan mereka yang gemar berkebun malah juga kepada sesiapa sahaja yang meluangkan masa di persekitarannya. Perbezaan ketara dapat dirasai dengan kesegaran udara yang begitu mendamaikan terhasil dari bau tanaman tersebut.

Terdapat pelbagai spesis tanaman menarik yang menghasilkan bau harum, termasuklah :

Kenanga (Ylang-ylang)
Cananga odorata

Bunga ini merupakan bunga tradisional dan amat digemari di Malaysia kerana harumnya semerbak. Baunya lebih tajam di kala senja. Ia adalah sejenis tumbuhan saka dan boleh mencapai ketinggian sehingga 20 meter.

Mawar (China Rose)
Rosa chinensis

Selain dijadikan sebagai bunga potong, mawar juga memilik banyak manfaat. Antara lain ia digunakan untuk antidepresi, antiviral, antiradang dan sumber vitamin C. Minyak mawar yang diekstrak dari kaedah penyulingan dan penguapan kelopaknya boleh dijadikan parfum.

Melur (Arabian Jasmine)
Jasminum sambac

Bunganya berwarna putih dan mendapat tempat istimewa dalam kebanyakan kaum di Malaysia. Ia merupakan elemen penting dalam majlis tradisional seperti majlis perkahwinan dan acara keagamaan kerana keharumannya.

Harum Sundal Malam (Tuberose)
Agave amica

Bunganya berbau wangi, tetapi aromaya akan berkurangan selepas dipetik dari tangkainya. Namun begitu baunya akan terus kekal walaupun setelah dipetik sehinggalah ianya kering dan layu. Dalam keadaan optimum, tumbuhan ini kekal hidup dan menghasilkan bunga untuk tempoh masa yang lama.

Bunga Cina (Cape Jasmine)
Gardenia jasminoides

Bunga ini mempunyai nilai komersil untuk dibuat minyak wangi. Ia juga mengandungi zat minyak penting seperti linalol dan styrolyl. Selain ditanam sebagai tanaman hiasan, spesies tanaman ini juga bermanfaat untuk mengubat pelbagai penyakit.

Pokok Kemuning (Orange Jessamine)
Murraya paniculata

Pokon ini berbunga sepanjang tahun dan menghasilkan bau yang sangat tajam terutamanya di waktu malam. Kemuning menghasilkan aura yang mententeramkan. Justeru, ia sangat baik jika ditanam di halaman rumah sama ada dijadikan sebagai tanaman hiasan atau tanaman pagar.

Kemboja (Frangipani)
Plumeria obtusa

Pokok ini dianggap eksotik dengan bentuk batangnya yang sangat artistik dan dekoratif. Ia dapat hidup hingga puluhan tahun dan mencapai tinggi di antara 7-10 meter. Bunganya bermanfaat sebagai ubat untuk menurunkan panas badan, meredakan batuk dan melancarkan proses membuang air besar. Unsur yang terdapat di dalam kulit batangnya pula dapat menyembuhkan tumit yang pecah-pecah.

Bunga Tanjung (Spanish cherry)
Mimusops elengi

Kerana aromanya, bunga tanjung biasa digunakan sebagai hiasan kepala dan kalung leher oleh masyarakat Melayu tradisional dan kaum India. Bunga tanjung boleh bertahan lama. Untuk mengembalikan keharumannya, bunga tanjung yang telah kering boleh direndamkan dalam minyak kelapa.

Setiap kali tibanya penghujung tahun, kalender pastinya akan dipenuhi dengan percutian, perjumpaan keluarga dan kawan-kawan. Ia juga merupakan masa terbaik untuk merasai suasana meriah menikmati sajian di restoran-restoran yang baru di buka di Malaysia. foodpanda Malaysia pastinya tidak mahu anda terlepas peluang menerokai beberapa buah kedai makan terbaharu di kawasan tumpuan yang popular di sekitar bandar ini. Dengan pandapro, kini anda boleh membawa citarasa anda sambil menikmati diskaun tetap 25 peratus untuk bil makan di rumah anda. Nah! Inilah yang dinamakan meraikan diri dengan cara panda!

Pengarah Komersial Kanan foodpanda Malaysia, Jay Ar Juan berkata, “Kami percaya dengan apa yang dilakukan ini, ia memberikan satu pengalaman terbaik dan lebih nilai kepada para pelanggan kami. Dengan pandapro, kami membolehkan sesiapa sahaja seperti seorang yang pro. Pelan langganan ini bukan sahaja menawarkan tawaran yang menarik tetapi juga penjimatan yang hebat.”

Tambah beliau, “Akhirnya, matlamatnya adalah untuk memastikan para pengguna kami dapat menikmati makanan yang digemari tanpa perlu berbelanja besar.”

Selain itu, para pelanggan pandapro juga boleh menikmati faedah-faedah lain yang menarik termasuk:

●  Diskaun 15 peratus untuk restoran-restoran terpilih.

●  Diskaun tambahan 5 peratus untuk pesanan yang diambil sendiri di restoran-restoran yang mengambil bahagian.

●  Diskaun 20 peratus untuk pandamart bagi tempatan melebih RM45 dengan 2 baucar sebulan.

Apa yang menariknya lagi, kesemua pengguna pandapro berpeluang untuk mendapatkan tawaran diskaun ini di restoran pada senarai restoran-restoran popular antaranya Dave Deli, Santan, Carls Jr, Syed Bistro dan banyak lagi. Untuk menebus diskaun, para pelanggan pandapro perlu klik pada pilihan ‘Dine-In’ yang tersedia di aplikasi utama foodpanda dan pilih tawaran yang diingini. Setelah membuat pilihan, para pelanggan dikehendaki untuk mengimbas ID penebusan di restoran untuk pengesahan tawaran dan diskaun akan ditunjukkan semasa pembayaran. Sejujurnya ini merupakan transaksi yang mudah dan tanpa sentuh.

“Saya pasti ramai yang merindui untuk menikmati sajian di restoran semasa pandemik seperti juga restoran yang merindui untuk melayan pelanggan. Dengan adanya manfaat menikmati sajian di restoran, kami harap lebih ramai pelanggan akan mengunjungi restoran untuk menikmati sajian kegemaran masing-masing dengan orang tersayang,” kata Jay Ar lagi.

Bukan itu sahaja! Pastikan anda sentiasa bersedia dengan tawaran istimewa termasuk tawaran promosi sehingga 35 peratus untuk rakan kongsi terpilih sempena sambutan Krismas dan Tahun Baharu yang akan tiba tidak lama lagi. Tunggu apa lagi? Hanya sentuh pada aplikasi untuk melanggan pandapro dan nikmati diskaun menarik lebih daripada 700 buah restoran di seluruh negara.

Ingin lebih tahu pelbagai tips untuk dekorasi rumah? Jangan lupa ikuti kami di Telegram rasmi IMPIANA. Klik di sini.

Pemilihan konsep atau tema merupakan salah satu perkara yang perlu diberi perhatian teliti sebelum memulakan mana-mana proses pengubahsuaian. Pemahaman yang mendalam tentang konsep berbeza akan memudahkan anda untuk membuat pilihan selain dapat memberi peluang buat anda untuk memahami kehendak dan matlamat reka bentuk kediaman impian anda.

Dalam isu kali ini, IMPIANA akan menekankan tentang berbezaan antara dua konsep yang sememangnya sering menimbulkan kekeliruan buat kita semua. MODEN dan KONTEMPORARI. Mungkin ada antara anda yang menganggap tiada bezanya antara kedua-duanya kerana penggunaan warna yang lebih kurang sama , garis-garis bersih dan hiasan yang minima. Tetapi anda mungkin telah tersilap…

LATAR BELAKANG

MODEN merujuk pada tempoh masa tertentu iaitu antara awal hingga pertengahan abad ke-20. Waktu itu merupakan kemuncak bagi seni dan reka bentuk Bauhaus dari Jerman, mewujudkan gaya yang berbeza dan memberi tumpuan kepada bentuk yang simple dan praktikaliti. Selepas moden, datang pula era mid-century (tahun 50-an ke 60-an). Walaupun begitu, dalam dunia seni reka hiasan dalaman istilah “modern design” sering merangkumi kedua-duanya sekali.

KONTEMPORARI tidak merujuk kepada tempoh masa yang tertentu, ia sentiasa berubah-ubah untuk mencerminkan gaya reka bentuk popular masa kini. Ia meminjam kualiti dari modenisme, minimalism, dan gaya global yang lain tanpa memberi tumpuan yang lebih kepada satu-satu konsep yang khusus.

PERBEZAAN

Kontemporari akan sentiasa berubah dengan mengikut definisi gaya terkini yang sedang menjadi trend. Hal ini menjadikan konsep kontemporari lebih sukar untuk didefinasikan. Berbeza dengan konsep moden yang mempunyai nilai estetik dimana ia menekankan garis segar, warna-warna neutral yang hangat serta keseimbangan.

PERSAMAAN

“Less is more” adalah motto untuk kedua-dua reka bentuk kontemporari dan moden. Setiap gaya ruang biasanya amat mudah dan rapi.


Baja Chitosan Dari Kulit Udang Jadikan Tanaman Immun Serangan Kulat

Antara ancaman atau penyakit yang agak sukar untuk di kawal adalah serangan kulat. Kebiasaannya punca serangan kulat ini berlaku adalah disebabkan kurangnya daya ketahanan diri sesuatu tanaman itu. Bila pokok atau tanaman tak kuat, jadi daya ketahanan melawan sebarang penyakit sangat kurang. sedar-sedar tanaman dah di peringkat kritikal.

Antara baja organik yang boleh digunakan untuk memperkuatkan daya tahan tanaman kepada sebarang jenis serangan penyakit adalah melalui penggunaan chitosan atau kitosan. Chitosan diperbuat daripada cangkerang hidupan laut atau dikenali dengan nama Crustaceans seperti kerang kerangan, udang dan ketam.

Tahukah kita crustaceans juga sebenarnya amat baik sebagai sistem pembajaan tanaman di kebun kita? Suri rumah dan para penggemar makanan laut jom kita mula menyimpan lebihan kulit crustaceans dan proses sendiri untuk jadikan ia baja Chitosan.

Khasiat kulit  crustaceans atau Chitosan

1. Kulit udang, ketam dan kerang kerangan mempunyai sejenis zat yang dikenali sebagai Chitosan / Chitin.

2. Chitosan atau chitin ini memberikan banyak kebaikan kepada tanaman kita. Antara manfaat chitosan kepada tanaman kita ialah ianya boleh dikatakan baja semulajadi kerana tumbuhan menyerap zat nutrien tanpa unsur baja kimia yang lain.

3. Chitosan digemari oleh organisma organisma baik di dalam tanah seperti cacing dan bakteria.

4. Tanaman disifatkan lebih kuat melawan jangkitan fungus dan membolehkan pokok hidup lebih subur kerana kadar pertumbuhan pokok lebih positif.

5. Baja chitosan ialah baja semulajadi yang amat mudah untuk disediakan. Caranya ialah, kulit udang atau ketam dan kerang hanya perlu direbus dan air rebusan boleh disejukkan dan disiram ke tanaman. Kulit yang direbus boleh dijemur dan ditumbuk atau dikisar dan bolehlah ditaburkan ke tanaman kita.

Untuk penghasilan Chitosan menggunakan kulit udang, menurut The gartner ia memerlukan canpuan Natrium Hidroksida. Namun, bahan ini agak rumit. Jadi sebagai langkah mudah, The Gartner guna apa sahaja bahan yang ada.

Chitosan The Gartner

1. Mula-mula sekali The Gartner kumpul kulit udang yang telah dikupas dan kemudiannya rebus sampai semuanya bertukar menjadi merah.

2. Pastikan air dimasukkan secukupnya sehingga menenggelami kesemuanya.

3. Apabila telah mendidih, tutup api dan biarkan sejuk.

4. Tapis dan ambil air rebusan kulit udang dan masukkan dalam botol.

5. Air rebusan ini boleh diguna untuk disiram pada pokok tetapi perlu dicairkan terlebih dahulu.

6. Keringkan kulit yang telah direbus sehingga ia bertukar menjadi rapuh.

7. Kulit yang telah kering dikisar sehingga halus dan disimpan dalam bekas yang kering.

8. Untuk menggunakannya, tabur secubit – 1 tsp pada pangkal pokok.

Pisang Tanah atau nama saintifiknya, Dieffenbachia spp. yang berasal dari Amerika Selatan ini sering menjadi pilihan sebagai tanaman hiasan. Tanaman yang mempunyai ciri-ciri batang lembut dan tidak bercabang berwarna hijau dengan daun bertompok kuning, putih, atau hijau mengikut jenis. Ketinggian tanaman ini mampu mencecah sehingga 3 meter. Ia dijadikan sebagai tanaman hiasan di sekitar rumah, pejabat, sekolah dan lain-lain kerana ia kelihatan cantik dan mudah dijaga. Namun, ramai yang masih tidak menyedari tanaman ini sebenarnya bertoksik dan mampu mendatangkan mudarat kepada kita terutamanya kanak-kanak.

Jika anda tersentuh tanaman ini, pastikan anda membasuh bahagian badan dengan air dan sabun. Manakala jika anda tergigit atau tertelan tanaman ini, segera minum air atau susu supaya ia dapat melarutkan toksik dari tanaman ini. Pastikan anda mendapatkan rawatan dari klinik atau hospital berdekatan.

Walaubagaimanapun, ingatlah bahawa mencegah lebih baik dari merawat!

Setiap kejadian yang dicipta oleh Maha Pencipta pastinya ada manfaat sama ada ianya tersurat mahupun tersirat. Di mana, kadang-kala manusia tidak nampak jika tidak mahu ambil tahu.

Buat mereka yang mempunyai halaman rumah yang luas, sudah tentu akan dibentangi dengan hamparan rumput yang banyak. Dan kalau tidak ditebas makin panjanglah rumput-rumput ‘degil’ ni.

Sebagaimana perkongsian saudara Abi Chai mengenai rumput sambau, yang sebenarnya memberikan banyak khasiat kepada manusia.

RUPANYA RUMPUT SAMBAU ‘DEGIL’ YANG SELALU DITEBAS ADA BANYAK KHASIAT MERAWAT PENYAKIT!

Namanya rumput sambau. Biasanya orang akan racun atau tebas buang je. Sebenar kalau tak tahu kegunaan serta khasiat memanglah nampak tak berfaedah dan tak bermanfaat rumput ni. Sebab tu tahu dan paham bukan dok kat sijil dan seberapa jauh jarak tempat belajar dengan rumah.

Alamakkk melalut pulak saya ya…tidaklah. Cuma nak bagi semangat supaya cintai ilmu warisan kita.

1. AKAR

Air rebusannya diminum dapat mengecutkan perut, usus.

2. DAUN

Cecair yang diperah dari daunnya kemudian ditelan mentah oleh ibu-ibu yang baru melahirkan dapat memudahkan keluar uri dan merawat masalah usus serta mengelakkan kecacingan.

3. SELURUH BAHAGIAN

Air rebusannya jika dimimum mampu merawat…

Air rebusannya jika dicampur dengan akar sintuk dapat digunakan untuk mencuci rambut, merawat kelemumur, mengurangkan rambut gugur dan merangsang pertumbuhan rambut.

Dah la tu, sikit sikit. Mengantuk nak tulis banyak-banyak. Kalau menulis pun mengantuk, membaca lagi lah mengantuk.

Menjengah di ruangan komen, setelah netizen mengetahui khasiat rumput ini maka terjawablah persoalan mereka, mengapa kucing suka mengunyah rumput sambau selepas beranak. Kucing awal-awal lagi dah tahu, kita saja yang lalai~

1. AKAR

2. DAUN

3. SELURUH BAHAGIAN

Sungguh besar ciptaan-Nya. Semoga bermanfaat kepada semua.

Kebiasaannya, tanaman jenis citrus seperti limau kasturi, lemon, limau purut dan sebagainya dibiakkan melalui keratan batang. Ada juga yang dibiakkan melalui biji benih namun memakan masa yang lama untuk berbuah. Sebenarnya, ada lagi satu kaedah mudah pembiakkan pokok limau iaitu melalui daun

Teknik ini lebih mudah dan diyakini menjadi. Cara-caranya adalah seperti berikut:

1. Sediakan medium semaian jenis kompos
2. Petik daun limau yang sihat beserta tangkainya
3. Celupkan tangkai daun di dalam serbuk penggalak akar
4. Tanam separuh daun serta tangkai ke dalam medium tanaman 5. Siram semaian. Tapi jangan terlalu lembap
6. Bungkus atau serkup semaian dengan plastik lutsinar tanpa lubang
7. Periksa semaian setiap hari dan apstikan medium tanaman dalam keadaan lembap
8. Dalam tempoh 4-6 minggu akar akan mula kelaur dan

apabila terhasilnya tunas, Semaian boleh dipindahkan ke bekas tanaman kekal


Pa&Ma 2019 Baby Fiesta Tawar Peluang Perniagaan Menarik

Buat julung kalinya, majalah No. 1 pilihan ibu bapa Pa&Ma bakal menganjurkan ekspo bayi bertempat di SACC Shah Alam. Program yang bakal berjalan selama tiga hari dari 2-4 ogos 2019 bakal menjadi ekspo fiesta pilihan utama ibubapa tanah air.

Print.

Fiesta anjuran yang mengangkat konsep fiesta dalam expo nyata berbeza daripada penganjuran ekspo lain. Selain menawarkan pelbagai produk jualan keperluan bayi dan ibu, fiesta turut dimeriahkan dengan banyak aktiviti menarik dan bermanfaat buat ibubapa dan juga anak-anak kecil.

Dengan 14 juta pengikut di media sosial dan digital menerusi 15 IP Nu Ideaktiv, penganjur menganggarkan lebih 100,000 pengunjung bakal mengunjungi ekspo ini hasil daripada promosi besar-besaran yang dijalankan. Pa&Ma sendiri juga merupakan jenama diyakini di kalangan pembaca, pengamal perubatan, syarikat penawaran servis dan pengeluar produk berkaitan dengan 3 juta pelayar portal Pa&Ma dan 1.3 juta pengikut di Facebook.

Menyedari akan kelebihan yang dimiliki, penganjur menawarkan ruang atau booth perniagaan kepada para pengusaha atau pengeluar produk bayi, kanak-kanak dan ibu untuk menempah booth jualan mereka di fiesta ini. Tawaran diskaun 10% diberikan menerusi pendaftaran awal atau Early Bird sehingga 25 Jun ini. Pengusaha boleh memilih tiga (3) kategori ruang niaga iaitu Gold, Silver dan Bronze.

IMG_6192.

Untuk sebarang pertanyaan mengenai tempahan booth, Fb Pa&Ma Baby Fiesta atau layari www.majalahpama.my atau hubungi : 019 675 305

Bagi anda yang telah membuat pembiayaan pinjaman pembelian rumah bersama pihak bank khususnya, sudah pasti pernah mendengar dengan terma takaful pembiayaan rumah Mortgage Reducing Term Takaful (MRTT) dan Mortgage Level Term Takaful (MLTT).

Tetapi bagi anda yang belum atau tidak mengetahui secara mendalam mengenai kedua-dua terma ini, secara ringkasnya ia merupakan satu pelan perlindungan pembiayaan pinjaman perumahan kepada para peminjam.

Melihat kedua-dua aspek terma takaful pembiayaan ini meski ia dilihat hampir sama namun ia masih mempunyai definisi yang berbeza. Jadi, tidak dinafikan ia mungkin telah menjadi persoalan di kalangan anda sejauh mana MRTT dan MLTT ini boleh melindungi pembiayaan pinjaman perumahan anda.

Dalam episod Tour Sembang Dekor bersama Bank Islam kali ini telah mengupas serta membincangkan perkara tersebut di bawah program khas yang bertajuk ‘MRTT & MLTT Lindung Nilai Pembiayaan Perumahan‘ bersama para penonton.

Menerusi perkongsian bersama hos dan editor IMPIANA, Puan Mariam Shukor telah membincangkan topik tersebut bersama panel tetamu jemputan istimewa iaitu Encik Haji Ismail Abdul Ghani, selaku Pengarah Pengguna Negeri Central 2, Bank Islam, Selangor 2.

Ketika sesi temu bual perbincangan tersebut dijalankan, Encik Haji Ismail menjelaskan terma insurans MRTT dan MLTT ini adalah merupakan salah satu pelan perlindungan yang disediakan oleh pihak bank kepada para peminjam hartanah khususnya.

“Untuk pengetahuan semua, MRTT atau MLTT adalah merupakan pelan yang menyediakan perlindungan kepada para pelanggan yang mengambil pembiayaan hartanah.

“Sekiranya berlaku kematian atau hilang keupayaan kekal, jadi MRTT dan MLTT ini yang akan bantu untuk menlangsaikan baki hutang peminjam tersebut.

“Tetapi, jika peminjam tersebut yang mungkin tidak mengambil pelan perlindungan MRTT atau MLTT ini, masalah yang akan berlaku adalah waris akan dibebani dengan pembayaran hutang pinjaman rumah tersebut,” katanya.

Maklumnya lagi, bebanan hutang yang ditinggalkan kepada waris ini akan menyebabkan satu bebanan dan tanggungjawab besar yang harus dipikul oleh si waris.

Jika anda mahu mengetahui perbincangan selanjutnya mengenai terma insurans pembiayaan rumah MRTT dan MLTT, anda boleh menonton episod penuh dibawah;

Akibat tindakan memasang sembilan penghawa dingin di kediamannya, seorang lelaki yang menetap di Singapura terpaksa membayar bil elektrik sebanyak 10,300 dolar Singapura (RM32,900) sebulan.

Memetik sumber Utusan Online, penghuni rumah berkenaan mengakui kepada wartawan dia sememangnya telah memasang kesemua penghawa dingin dengan ketinggian suhu 18 Celcius di kediamannya setiap hari.

Gambar

Jelasnya lagi, tindakan itu dilakukan bagi menikmati suasana yang lebih selesa semasa musim panas. Selain itu, penghuni yang dikenali Huang, 63 memberitahu dia terpaksa berbuat demikian oleh kerana dirinya menghidap penyakit kanser hati dan suhu sejuk membantu meningkatkan imunitinya.

Ekoran tindakan lelaki berkenaan juga telah menyebabkan beberapa jiran sekeliling di kediamannya mengalami masalah pemeluwapan lantas menimbulkan banyak aduan penduduk setempat.

Setelah pihak pengurusan menerima banyak aduan mengenai tindakan lelaki itu, akhirnya Huang diarahkan berpindah keluar daripada kediamannya sejak minggu lalu.

SEORANG jiran terpaksa mencuci lantai tiga kali sehari akibat kesan pemeluwapan yang berlaku di rumahnya.-AGENSI

Sumber: Utusan Online


Rupanya Beras Salah Satu Punca Sinki Tersumbat

Rupanya beras salah satu punca sinki tersumbat. Pernah tak anda perasan, dapur anda wangi, sampah sudah dibuang, lantai dimop licin dengan pewangi, tetapi masih lagi ada bau yang tidak menyenangkan datang dari dapur. Apa kata anda cuba check singki dapur atau di bilik air, banyak tak harta karun yang tersimpan dalam paip saluran?

Beras dan Nasi

Nasi dalam kalangan kita adalah makanan ruji dan wajib ada, tetapi sebelum anda memakannya dengan penuh nikmat, pastikan anda membasuhnya dahulu, sewaktu membasuh, pastikan anda tahan betul-betul beras yang sedang ditanak dari jatuh ke dalam singki dan masuk ke dalam paip dan sama juga selepas makan, sisa nasi haruslah dibuang dahulu ke dalam tong sampah, bukannya dialirkan ke dalam singki, akhirnya singki anda tersumbat, bau jadi kelat habis satu rumah.

Tepung dan Kulit Telur

Bayangkan anda ingin membuat kek yang lazat, telur dan tepung menjadi ramuan utama, tetapi anda lupa, semasa penyediaanya, anda lupa untuk melupuskannya dengan cermat, ke mana lagi kalau tidak ke dalam saluran singki, gabungan air dan tepung, diayak dengan kocakan air di dalamnya, maka jadilah adunan busuk di dalam singki kediaman. Bau busuk, of course la in the making.

Rambut

Antara bahan utama yang menjadi penyebab kepada singki serta saluran paip kediaman tersumbat adalah disebabkan rambut. Ketebalan rambut manusia berupaya untuk menghalang kelancaran saliran air sekaligus mengeluarkan bau yang tidak menyenangkan. cukup segumpal rambut yang tersumbat, anda kena panggil tukang paip profesional untuk membaiki sistem paip di rumah anda. Kalau anda tinggal di rumah tanah, mungkin kurang sedikit belanjanya, tapi kalau rumah high rise, faham-fahamlah…..

Bungkusan dan pelekat makanan

Jangan pelik kalau anda korek dalam paip saliran singki dapur, anda akan terjumpa pelekat label harga makanan dan yang paling tidak munasabah adalah bungkusan makanan. Mungkin bukan anda yang buat atau orang lain, tapi disebabkan kemalasan seseorang ahli daam rumah, semua orang kena tanggung bau busuk yang timbul dari singki. Jadi sama-samalah kita asingkan segalanya dari singki dan buang dalam tong sampah.

Puntung rokok

Gejala sebegini banyak kita temui dalam lubang tandas duduk atau cangkung serta tidak ketinggalan dalam singki tidak kira bilik air ataupun dapur. Anda sudah cemari ruang udara awam orang lain, kini anda telah menjemput bau yang kurang enak dari dalam paip. Kalau di tandas, bila sudah tersumbat, selepas menarik tangkai flush, air yang tersumbat dengan puntung rokok, serta sampah dan ‘bahan’ lain, akan terpercik ke atas. amat malang bagi mereka yang terkena percikan tersebut.

Pil ubat

Ada yang beranggapan bahawa jika pil ubat dibuang dalam air biasa, ianya akan hilang atau terhakis, tetapi tidak. Ianya kerana pil ubat sebegini akan hancur hanya di dalam badan manusia kerana badan kita mempunyai asid yang boleh melarutkan pil ini. Jika dalam saluran paip, ia adalah air biasa dan jika ianya pecah dan bercampur dengan air biasa, air tersebut akan tercemar kerana sifat ubat berkenaan mempunyai tarikh luput yang tersendiri. Itu sebab dala arahan ubat-ubatan yang diberikan oleh pihak kesihatan mengarahkan kita untuk memulangkan semula ubat terutamanya pil sebegini untuk dilupuskan dengan cara yang betul, bukan dengan membuangnya ke dalam singki atau lubang tandas.

Kredit penghargaan gambar: Bright Side

Pilih langsir ikut kesesuaian dinding, elak rugi bila dah tempah tapi tak sesuai. Adakalanya terlepas pandang dek rambangnya mata memilih itu dan ini untuk ruang kediaman. Maklum sahaja semua yang disajikan di premis hiasan kediaman, cantik-cantik belaka dan adakala kita terbuai dek rekaan atau corak kemasan lembut yang menawan sehingga terlupa situasi sebenarnya di kediaman kita.

Namun itu bukan satu masalah jika kita sendiri tahu apakah yang patut kita perolehi untuk dinding dan jendela. Berikut dikongsikan enam tip ringkas untuk menghias jendela yang sesuai dengan dinding rumah anda.

DINDING RENDAH

Ilusi ini juga membantu anda menyerlahkan tata hias yang lebih kemas dan elegan sebagaimana acap kali anda lihat di hotel lima bintang. Jika siling kediaman anda rendah, cari corak jejalur dan susun lah secara vertikal (menegak) mahu pun horizontal (melintang). Garisan ini selalunya memberi ilusi pada mata dan menjadikan ruang tampil luas dari yang sebenar.

DINDING TINGGI

Adakala kita terlupa jendela kediaman kita bukan sebagaimana kediaman lain yang jauh lebih rendah. Selalunya jendela yang tinggi menyebabkan kain langsir menjadi senteng. Jangan malu segan untuk menambah fabrik di bawah mahu pun ¾ dari kaki fabrik langsir . Tambahkan 6 inci hingga 9 inci lebar kain tambahan dan jahit lah dengan kemas sambungannya agar membentuk garisan mewah di atas teks kain tersebut.

Manakala bagi dinding, jika anda bermain dengan kertas dinding, tidak salah jika memilih corak flora fauna yang samar atau ilusi pokok menjalar tinggi bagi kanak-kanak agar dinding yang agak tinggi ini nampak lebih menarik dan disempurnakan dengan hiasan yang ideal. Gantungan ala vertikal juga digalakkan.

DINDING ADALAH JENDELA

Bagaikan akuarium, kediaman urban kini dilitupi dengan cermin jarang baru pada hampir keseluruhan dinding. Ini adalah kerana kebanyakan kediaman kini mempunyai gaya urban dan banyak menggunakan cermin jarang.

Anda boleh menutup dengan bidai roman yang juga kemas dan didatangkan dalam pelbagai corak dan boleh juga dipadankan dengan kemasan lembut. Kelebihan bidai Perancis ini adalah corak dan warnanya boleh ditukar-tukar oleh tuannya. Anda juga boleh menggunakan bidai horizontal bagi menyukat cahaya yang tidak diperlukan dengan lebih berkesan.

PADANAN IDEAL

Pastikan anda melihat dinding kediaman sebelum bertindak memilih langsir yang serasi. Apakah jenis kemasannya dan apakah pula warnanya yang dipilih. Anda perlu peka dengan kesesuaian ruang juga. Misalnya ruang dipalitkan dengan rona tanah dengan konsep harmoni.

Pastikan anda tidak memilih rona yang bertentangan dengan skema warna yang mendominasi ruang agar pandangan fokus mata anda tidak bertelagah di dalam satu ruang. Sebaliknya pilihlah rangkaian warna tanah yang ideal buat ruang tersebut agar teradun sempurna.

Begitu juga jika ruang sudah sarat dengan hiasan dan corak dari kertas dinding. Tergamakkah kita mengenakan langsing bercorak sarat berwarna terang? Pilihan rona pastel yang lebih tenang dan melegakan pandangan di ruang tersebut.

Awas, pastikan jendela anda mampu memberi limpahan cahaya matahari dengan sempurna. Jika ruang tamu anda terkepung dengan bangunan atau tidak menghala ke arah matahari, pilihlah langsir renda yang bukan sahaja menarik malah tidak menghalang cahaya semula jadi secara total .

KESILAPAN LAZIM

Ramai di kalangan kita yang silap memilih rekaan langsir tanpa mengambil kira keserasian rekaan langsir dan konsep kediaman. Kita merasakan rekaan langsir tidak sama dengan konsep kediaman atau saiz kediaman. Namun antara yang lazim dilakukan adalah melangsiri pintu.

Misalnya:

*Memilih langsir swag di kediaman bersiling rendah dan sempit

*Memilih langsir berwarna kontra dengan dinding

*Memilih aras langsir yang agak senteng

*Memilih langsir ropol ala kedesaan dan dipadankan dengan gaya moden.

*Memilih kain bercorak sarat untuk langsir rekaan klasik berswag.

Dapur adalah jantung bagi rumah. Tidak lengkap bagi sebuah rumah jikalau tiada dapur. Oleh kerana itu, pemilihan warna cat untuk dapur di rumah kita adalah perkara yang tidak mudah dan kadang-kadang ia amat melecehkan. Warna cat perlulah dipilih dengan teliti dan bukanlah memilih senang lenang. Ini perlu diterapkan kepada semua orang yang ini deco dapur rumah mereka supaya ia tidak kelihatan biasa atau sederhana. Ini kerana, pemilihan cat juga dapat menarik perhatian dan pujian daripada tetamu kita. Justeru, warna yang tepat boleh memberikan aura dan suasana yang jauh lebih menarik. Salah satu cara atau peringatan yang perlu diterapkan dalam pemikiran kita adalah, setiap warna yang ada terdapat kelebihan tersendiri. Salah satunya, dapat menimbulkan setiap ruangan terlihat hangat dan sedap untuk mata memandang. Jadi, mari kita kenali, apakah warna-warna yang sesuai dan menarik untuk di cat kan di dapur kita.

PUTIH

Warna putih. Putih adalah warna paling asas yang akan dipilih oleh setiap orang untuk cat dapur mereka. Ini kerana, warna putih memiliki aura yang mewujudkan energi yang tenang dan dapat menghasilkan ruangan di dapur tersebut, sentiasa selesa dan bersih. Selain dari warna putih yang tulen, warna putih abu-abu juga boleh dipilih kerana ia sejenis warna yang neutral dan dikategorikan terlalu dingin. Jadi, ia sesuai untuk warna di dapur anda.

BLUE MARINE

Warna blue marine. Secara asasnya, warna biru ini adalah warna yang dapat menimbulkan definisi bersih dan jernih. Biru adalah warna yang sangat menyegarkan. Oleh kerana itu, warna blue marine juga warna yang sempurna untuk dipilih apabila hendak cat dapur rumah. Tambahan lagi, warna blue marine adalah warna yang formal dan sesuai untuk dapur yang memilik ruangan yang terbuka.

Jadi, itu sahajalah warna-warna cat yang sesuai untuk digunakan mewarnakan dapur di rumah anda. Bagi pasangan suami isteri yang baru sahaja membangunkan rumah tangga, pilih warna cat yang sesuai rasional dan elegan untuk mencantikkan rumah anda.

Guna bahan dapur ini untuk polish perabot kayu dengan mudah. Perabot memang mudah melekat habuk nak-nak yang dah lama tak dibersihkan. Perkara ini biasanya berlaku kepada perabot kayu.

Jika tidak dibersihkan, habuk-habuk itu akan terus melekat dan menyebabkan permukaan perabot menjadi kusam dan kedam. Permukaan yang licin dan berkilat pon boleh jadi kusam disebabkan oleh habuk yang melekat lama.

Kebiasaan untuk mengilatkan semula perabot kayu adalah dengan menggunakan polish atau sapukan lagi sekali kemasan cat kilat. Sebeanrnya, ada cara lebih mudah, cepat dan jimat iaitu dengan menggunakan 2 bahan dapur sahaja.

Bahan-bahan:
1.5 cawan minyak kelapa (sebagai pilihan anda boleh guna minyak zaitun)
1 cawan perahan jus lemon

Cara-cara:

1. Campurkan kedua-dua bahan dan kacau rata.

2. Celupkan kain atau tuala bersih kedalam campuran. Tak perlu terlalu basah tapi anda perlu pastikan minyak dan jus lemon dicelup sama rata kerana minyak dan jus tidak akan sebati.
3. Lap kain yang telah dibasahkan tadi pada permukaan perabot.

4. Jika terdapat kotoran degil, lakukan sentalan lembut untuk elak permukaan kayu tercalar

5. Gunakan kain atau tuala kering dan bersih untuk lap keseluruhan perabot selepas di sapu sebatian lemon dan minyak tadi.

Sumber: Hometalk


Tip Cuci Periuk Nasi Semudah A,B,C, Barulah Nasi Tak Cepat Basi

Mencuci periuk nasi antara perkara penting yang perlu anda lakukan bagi mengelakkan nasi daripada cepat menjadi basi. Mungkin anda pernah mengalami situasi apabila nasi yang dimasak pada waktu pagi, sebelah petangnya nasi sudah menjadi basi.

Periuk nasi jenis dengan perangkap wap perlu dicuci bahagian tersebut. Mungkin ramai yang masih tidak tahu, bahawa bahagian penutup perangkap wap periuk nasi boleh dicabut untuk dicuci.

Jika terlalu lama perangkap wap ini tidak dicuci, segala wap-wap nasi akan terkumpul sehingga menjadi berkerak. Kerak-kerak yang terkumpul inilah yang akan menyebabkan nasi yang baharu dimasak menjadi cepat basi.

1. Basuh dan bersihkan periuk nasi. Didihkan air dan cabut bahagian wap periuk nasi. Campurkan sekali. Kemudian letak lemon.

2. Lap-lap bahagian penutup di bahagian bawah. Tunggu mendidih lagi. Buang air. Kemudian lap sehingga kering. Hasilnya periuk nasi akan berbau wangi. Bau haruman lemon sangat menyegarkan.

3. Jika ada soda bikarbonat pun boleh guna juga. Masukkan ke dalam air yang direbus dan kemudian lap-lap. Kesan-kesan kerak nasi atau apa-apa sahaja bau yang memualkan boleh dihilangkan. Hasilnya nasi yang dimasa tidak cepat basi akibat wap-wap yang terperangkap di bahagian ‘perangkap’ wap nasi.

IMPIANA: Boleh jadikan aktiviti mingguan. Luangkan masa pada waktu hujung minggu untuk membersihkan periuk nasi terutama apabila anda jenis kerap memasak.

Konsep industri dalam seni reka bentuk dalaman telah lama popular dan menjadi kegemaran dikalangan pemilik rumah dan pereka, menjadikan permintaan terhadap bahan industri seperti konkrit yang biasanya digunakan di jalan masuk atau laluan utama serta pembinaan umum yang lain semakin meningkat. Konkrit juga merupakan bahan yang serba boleh kerana terdapat pelbagai cara penggunaan yang dapat kita lihat bukan sahaja untuk kemasan interior malahan juga untuk perabot seperti lampu dan meja sisi.

Sememangnya bahan ini dapat membuatkan kediaman anda tampak lebih moden dan unik tetapi sebelum anda memilih untuk menggunakan konkrit, adalah lebih baik jika lakukan sedikit research tentang sifat serta fungsinya agar tidak tersilap langkah dan bagi mengelakkan pembaziran di masa akan datang. Dengan mengambil tahu serba sedikit, ia akan membantu anda membuat keputusan untuk memastikan aplikasi yang anda mahu itu sesuai ataupun tidak.

Pemilik rumah mungkin suka untuk gunakan konkrit untuk bilik mandi, tetapi bahan ini tidak digalakkan untuk lantai kerana ;

1- ia boleh menjadi licin apabila basah, ditambah pula jika lantai dipenuhi sabun. Hati- hati ya!
2- Perlu juga diingat, konkrit mempunyai permukaan yang berliang, jadi kemunculan garis-garis retak mungkin akan berlaku dari masa ke masa.
3- Jika permukaan konkrit diletakkan berhampiran tingkap, haba yang dihantar melalui dinding akan menyebabkan permukaan retak dengan lebih cepat.
4- Apabila digunakan di dalam bilik mandi yang tidak mempunyai ventilasi yang baik, reaksi dengan bahan pencuci atau syampu juga mungkin akan menyebabkan kesan berbelak pada konkrit.
5- Jika anda masih berminat untuk mempunyai permukaan konkrit di kawasan basah, maka anda perlu menerima hakikat bahawa rupa dan keadaan konkrit itu akan berubah seiring masa.

Tapi janganlah bersedih dan terus tidak minat dengan konkrit, kerana terdapat pelbagai cara kreatif lain yang dapat kita lihat dengan menggunakan bahan serba boleh ini.
Dibawah IMPIANA kongsikan gambar-gambar untuk kita sama sama terinspirasi dengan konkrit. Selamat menghias!

Kalau anda mula ingin berjinak atau baru nak memulakan hobi berkebun sebaiknya jangan cuba dulu pokok yang susah hidup. Ini kerana apabila pokok tersebut mati atau gagal membesar anda akan rasa down. Sebaiknya cubalah dulu tanam pokok yang mudah dan senang dibiak. Bila tengok hasilnya subur baru lah semangat berkebun tu makin membara. Jom kami kongsikan tanaman yang paling mudah hidup, pilihan tepat bagi follower yang baru berjinak-jinak untuk bertaman.

Spider Plant sesuai di dalam pasu tinggi kerana juntaian daun dan anak-anak pokok menghasilkan bentuk unik dan natural. Untuk membiakkan tanaman ini apa yang diperlukan adalah Spider Plant matang yang telah mengeluarkan anak pokok. Ikuti langkah mudah pembiakan Spider Plant.